Имтиёзли ордер олиш учун навбатлар масаласини депутатлар муҳокама қилди – Газета.uz\nФото: Аббос Норматов / Қонунчилик палатаси ахборот хизмати\nРеспублика ихтисослаштирилган илмий-амалий тиббиёт марказлари учун белгиланган фоизда ордер беришга маблағ ажратилмаяпти. Айни пайтда ордер олиш учун катта навбатлар пайдо бўлишига ҳам шу омил сабаб бўлмоқда, деди Соғлиқни сақлаш вазирлиги Даволаш-профилактика ёрдамини ташкиллаштириш бош бошқармаси бошлиғи ўринбосари Баҳром Мўминов.\n21 феврал 2020, 15:59 Жамият\n21 февраль куни Олий Мажлис Қонунчилик палатаси фуқароларнинг соғлиғини сақлаш масалалари қўмитаси йиғилишида алоҳида гуруҳга мансуб аҳолига даволаниш учун имтиёзли ордер тақдим этиш масаласида учраётган муаммолар таҳлил этилди. «Газета.uz» мухбири иштирок этган йиғилишда Соғлиқни сақлаш вазирлиги раҳбарияти депутатларга ҳисобот бериб, вазият юзасидан саволларга жавоб берди.\nЎзбекистондаги ихтисослаштирилган даволаш-профилактика марказларида имтиёз гуруҳларга мансуб аҳолига даволаниш учун ордер бериш ҳукуматнинг (2004 йил ва 2017 йилда қабул қилинган) қарорлари билан тартибга солинади.\nАмалдаги қонунчиликка биноан, имтиёз гуруҳларга мансуб аҳолига юқори технологиялар билан жиҳозланган қуйидаги даволаш-профилактика марказларида бюджет ҳисобидан бепул тиббий ёрдам кўрсатилади:\nТиббий ёрдам Республика ихтисослаштирилган акушерлик ва гинекология илмий-амалий тиббиёт маркази;\nТиббий ёрдам Республика ихтисослаштирилган эндикринология илмий-амалий тиббиёт маркази;\nТиббий ёрдам Республика ихтисослаштирилган дермотовенерология ва косметология илмий-амалий тиббиёт маркази;\nТиббий ёрдам Республика ихтисослаштирилган фтизиатрия ва пульмонология илмий-амалий тиббиёт маркази;\nТиббий ёрдам Республика ихтисослаштирилган онкология ва тиббий радиология илмий-амалий тиббиёт маркази.\nБарча республика ихтисослаштирилган илмий-амалий тиббиёт марказлари томонидан давлат бюджети маблағлари ҳисобига тиббий ёрдам кўрсатиладиган имтиёзли тоифадаги шахслар рўйхатига қуйидаги аҳоли тоифаси киритилган:\nБолаликдан имконияти чекланган;\n1941−1945 йиллардаги уруш даврида меҳнат жабҳасининг қатнашчилари;\nЧернобиль АЭС фалокатини тугатишда иштирок этган шахслар жумласига кирувчи имконияти чекланган фуқаролар;\nФуқароларнинг ўзини-ўзи бошқариш органларидан моддий ёрдам олувчи ижтимоий ҳимояга муҳтож аҳоли қатлами;\nЧақирув комиссияларининг йўлланмалари бўйича чақирув ёшидаги шахслар.\nШунингдек, вазирлик томонидан тасдиқланадиган рўйхат бўйича:\n18 ёшга тўлмаган патологияли бемор болалар ва ҳомиладор аёллар;\nэндокрин касалликларга чалинган беморлар;\nжинсий йўл билан юқтириладиган касалликларга чалинган беморлар;\nсил касалликлари беморлари;\nонкологик касалликлари беморлари.\nЮқорида қайд этилган тиббий муассасаларда даволаниш учун ҳар чоракда тасдиқланган жадвал асосида вилоят соғлиқни сақлаш бошқармалари ва ДПМ ҳисоботлари асосида навбат ва эхтиёж аниқланади.\n«Аниқланган эхтиёж ва навбат вазирликнинг иқтисодиёт ва молия бош бошқармасига тақдим қилинади ва бошқарма квотани белгилаб беради. Шу навбат асосида, ажратилган ордерлар сонидан келиб чиқиб, ҳудудларга ордерлар чоракда янгидан тақсим қилинади», — деди Соғлиқни сақлаш вазирлиги Даволаш-профилактика ёрдамини ташкиллаштириш бош бошқармаси бошлиғи ўринбосари Баҳром Мўминов.\nУнинг айтишича, ҳукумат қарорида белгиланган фоизда имтиёзли ордерларни бериш учун етарли маблағ ажратилмаслиги даволанишда имтиёзли гуруҳга мансуб беморларни марказларга йўллашда чеклов қўлланишига сабаб бўлмоқда.\nБаҳром Мўминов. Фото: Аббос Норматов / Қонунчилик палатаси ахборот хизмати.\n«Республика ихтисослаштирилган хирургия илмий-амалий тиббиёт марказига режалаштирилган тиббий хизматлар учун 30 фоиз, шошилинч тиббий хизматлар учун 8 фоиз молиялаштириш ажратилиши кўзда тутилганди. Аммо 2019 йилда у 18 фоизга молиялаштирилди. Бу маблағ 1400та ордерга етган, эхтиёж бўйича 2019 йилда 2880та стационар ордер керак бўлган», — дея қайд этди у.\nМаълум қилинишича, Республика ихтисослаштирилган кардиология илмий-амалий тиббиёт марказига режалаштирилган тиббий хизматлар учун 30 фоиз, шошилинч тиббий хизмат учун 5 фоиз, аммо 2019 йилда 15 фоизга молиялаштириш маблағи ажратилган. Ушбу маблағ 1439та ордерга етиб, амалда 2448та талаб этилганди. Марказларнинг бирортасига режалаштирилган маблағ етказилмаган, молиялаштириш эса 8−18 фоизни ташкил этади.\nҚолаверса, республика бўйлаб ташкил этилган сайёр қабуллар ва ихтисослаштирилган илмий-амалий тиббиёт марказларининг вилоятларга ёрдам сифатида ўтказган тиббий текширувларида имтиёз гуруҳга мансуб шахслар касалликларнинг аниқланиши натижасида ордерга бўлган эхтиёж ҳам бир неча баробарга ошиб бормоқда.\n«Шу билан бирга, давлат ташкилотлари томонидан ўтказилган сайёр қабулларда иштирок этган ходимлар томонидан фуқароларга навбатсиз, имтиёзга эга бўлмаган беморларга ордер беришга ваъда қилиши ҳам катта муаммога сабаб бўляпти», — дея маълумот берди Мўминов.\nСоғлиқни сақлаш вазирнинг биринчи ўринбосари Баҳодир Юсупалиев ҳам юқори инстанцияларга мурожаат қилиш орқали навбатсиз ордер олиш, алоҳида имтиёзга эга бўлмай арз этиш ҳолати кўпайганини тан олди. Шундай мурожаатлар пайти кейинги чорак тақсимоти ҳисобидан ордер тақдим этилиши масалага ечим бўлаётгани билдирилди.\nБаҳодир Юсупалиев. Фото: Аббос Норматов / Қонунчилик палатаси ахборот хизмати.\nБундан ташқари, Мўминов ҳудудий тиббий танлов комиссияси томонидан беморларни марказларга нотўғри йўллаш ҳолатлар учраб туришини танқид қилди.\nСоғлиқни сақлаш вазирлиги ушбу йўналишда пайдо бўлувчи муаммоларни самарали бартараф этиш учун эхтиёжга мос равишда ордерларни ажратишга етарли маблағ ажратишни таклиф қилди. Шунингдек, ҳудудий бошқармалар назоратини кучайтириб, телетиб кўрикларни ташкил этиш, шу орқали беморларга масофадан ташхис қўйиш таклиф қилинди. Вазир ўринбосари ордер бериш тартибини шаффофлаштириш учун электрон рўйхат тузиш ҳақида гапирди.


Истеъдодлар парвози – Yoshlar ovozi\n17.05.2018 Yoshlar ovozi\t0 Comments\nОҳангарон шаҳридаги маданият ва истироҳат боғида республикамиз бўйлаб “Ёшлар — келажак бунёдкори” шиори остида ўтказилаётган “Ёшлар фестивали” доирасидаги танловларнинг Тошкент вилояти босқичи ғолибларини тақдирлаш маросими бўлиб ўтди.\nДаставвал Ёшлар иттифоқи томонидан амалга оширилаётган ушбу лойиҳанинг аҳамияти ҳақида сўз юритилди. Таъкидланганидек, фестиваллар иқтидор соҳибларини кашф қилишга кўмак бермоқда.\nТадбир том маънода дўстлик учрашувига айланиб кетди. Боиси унга Татаристон Республикаси спорт ва ёшлар вазирининг биринчи ўринбосари Рустам Галифулин бошчилигидаги делегация ҳам ташриф буюрди. Иттифоқнинг Тошкент вилояти кенгаши раиси\nДониёр Каримов икки давлат ёшлари ўртасида ҳамкорликни йўлга қўйиш масаласида меҳмонлар билан фикр алмашди.\nЯкунда фестиваль ғолиблари иштирокида концерт ташкил этилиб, унда татаристонликлар ҳам ўз бадиий чиқишларини намойиш этди. Шўх қўшиқ ва рақслар барчага хуш кайфият улашди\nФестивалнинг Қашқадарё вилояти босқичи ҳам унутилмас таассуротларга бой бўлди. Танловларда туман ва шаҳар босқичларида ғолибликни қўлга киритган 205 нафар ўғил-қиз истеъдодини намойиш этди. Уларнинг баҳсларини соҳа мутахассисларидан иборат ҳакамлар ҳайъати баҳолаб борди.\nЯкунда барча йўналишларда ғолиблар аниқланиб, диплом ва эсдалик совғалар билан тақдирланди.\n“Ёшлар фестивали”нинг Фарғона вилояти босқичида 36 жамоа ва 42 нафар яккахон иштирокчи маҳоратини синовдан ўтказди.\nФарғона санъат коллежида бўлиб ўтган беллашувда ёшлар чолғу ансамбллари ва оркестрлари йўналиши бўйича қатнашаётган барча ансамбль, оркестр жамоалари ўзбек миллий, дамли, торли, эстрада ва симфоник чолғу асбобларида ўз дастурларини маромига етказиб ижро этди.\nТанловда “Ёш қўшиқ ижрочилари”, “Академик вокал (опера хонандалиги)”, “Анъанавий мумтоз қўшиқчилик”, “Ёшлар чолғу ансамбллари ва оркестри (дамли ва зарбли чолғулар)”, “Ўзбек миллий халқ чолғу ансамбли ва оркестри” каби йўналишларда ғолиблар аниқланди. Энди улар фестивалнинг финал босқичида вилоят шарафини ҳимоя қилади.\n“Ёшлар шахмат тахтаси”да ғолиблар аниқланди\n← Тошкент шахридаги Инха университетида ШАХМАТ ФАКУЛЬТЕТИ ОЧИЛАДИ\nЭртак айтсанг болангга ухлатмаслик учун айт… →


Владимир Норов ШҲТ бош котиблигига тасдиқланди – Ўзбекистон\nГлавная / Сиёсат / Владимир Норов ШҲТ бош котиблигига тасдиқланди\n10.06.2018\tСиёсат Comments Off on Владимир Норов ШҲТ бош котиблигига тасдиқланди 36 Показы\nЎзбекистон президенти ҳузуридаги Стратегик ва минтақалараро тадқиқотлар институти директори Владимир Норов 2019 йил 1 январдан 2021 ил 31 декабргача муддатда Шанхай ҳамкорлик ташкилоти бош котиблигига тасдиқланди. Бундай қарор якшанба куни Хитойнинг Циньдао шаҳрида ШҲТ саммитида қабул қилинди.\nВладимир Норов турли йилларда ташқи ишлар вазири ўринбосари, вазирнинг биринчи ўринбосари ва вазир, Ўзбекистоннинг Бельгиядаги элчиси ва бошқа лавозимларда фаолият кўрсатган.\n2016 йил 1 январдан 2018 йил охиригача Рашид Алимов (Тожикистон) ШҲТ бош котиби лавозимида фаолият кўрсатади.\nТожикистон вакили Жумахон Ғиёсов ШҲТ Минтақавий аксилтеррор тузилмаси ижроия қўмитаси директори этиб тайинланди.\nСаммит якунлари бўйича Циньдао декларацияси ва бошқа қатор ҳужжатлар имзоланди. Жумладан, Ўзбекистон президентининг таклифига мувофиқ ШҲТ давлат раҳбарларининг Ёшларга қўшма мурожаати қабул қилинди.\nШҲТ раислиги Хитойдан Қирғизистонга ўтди.\nПред. Ўртоқлик ўйинлари. Австралия, Дания ва Марокашда ғалабалар\nСледующая Шавкат Мирзиёев ШҲТда савдо алоқаларини кенгайтириш ташаббусини илгари сурди


Ана холос! "Реал" Роналдунинг ўрнига Неймарни олиб келади\n7 ноябрь, 2017, 11:45\nМадриднинг “Реал” клуби президенти Флорентино Перес ёзда 222 млн евро эвазига ПСЖга кўчиб ўтган “Барселона” ҳужумчиси Неймар ҳақида ҳамон унута олмаяпти.\nMundo Deportivo нашрининг маълум қилишича каталонияликларнинг собиқ президенти Сандро Росель Бразилия терма жамоаси аъзосини “Сантос”дан сотиб олишда Пересга халақит берган. Якунда эса Неймар “Барселона” аъзосига айланган.\nИшончли манбаалар берган маълумотларга кўра Перес аллақачон Неймарнинг отаси билан уни “Реал”га кўчиб ўтиши борасида гаплашган. Унга кўра Роналдунинг “Реал” билан амалдаги шартномаси якунлангач, Неймар “қироллик клуби”га кўчиб ўтади. Такидлаш лозимки, португалиялик футболчининг “Реал” билан амалдаги шартномаси 2021 йилга қадар имзоланган.\nЎз навбатида ПСЖ ҳам Неймарни қўйиб юбормоқчи эмас. Парижликлар президенти Носир Ал-Хелаифи ўз қўл остидагиларга бразилиялик футболчи жамоада ўзини яхши ҳич қилиши учун барча ишларни амалга оширишни буюрган.


Ўқувчини урган устоз айбдорми — «эти сизники, суяги бизники» дейдиган замонлар ўтдими?\nЖамият 18:30 / 20.04.2019 18272\nИжтимоий тармоқларда ҳамиша муҳокама марказига чиқиб оладиган мавзулардан бири бу ўқитувчи ва ўқувчилар муносабатларидир. Баъзида устозларнинг ўқувчига нисбатан куч ишлатган ҳолатлари акс этган видеолар тарқалиб қолади ва улар остидаги юзлаб изоҳларда томонлар тенг иккига бўлиниб кетади ҳамда тортишувни авжига чиқаришади.\nБир сурат бор. Ерда ётган бу суратда рақам тасвирланган. Унинг бир томонида турган одам рақамни 6 деб бақиради, иккинчиси эса 9 эканлигини зўр бериб таъкидлайди. Мутлақ ҳақ томонлар бўлмаган, ҳаммаси нуқтаи-назарларга боғлиқ бўлган баҳсларни шу сурат ифодалаб беради, яъни бу ерда ҳаммаси нисбий.\nЎқитувчилар ва ўқувчиларнинг муносабатларида уриш йўли билан жазолаш усули ҳақида шу суратни мисол келтириш мумкин. Ҳар икки томон бир нарсани – боланинг муносиб таълим олишини хоҳлайди, фақат бунинг учун дарёнинг икки томонидан туриб олиб, ўзини ҳақ деб билади. Яъни, бундай баҳсларда ҳамма ўзиникини маъқуллайверади.\nКўпчилик болага нисбатан куч ишлатиш мутлақ мумкин эмаслигини таъкидлайди, аммо ўқитувчини ёқлайдиганлар ҳам талайгина.\nКелинг, ана шу иккинчи тоифанинг аргументлари билан танишамиз.\nҚадимдан ота-оналар ўз фарзандларини таълим учун устозга топширишдан олдин бир гапни таъкидлашган: «Эти сизники, суяги бизники». Бу энди аксиома!\nОта-онанинг ўзи фарзандини устозга ишониб бермоқда, таълими учун қандай усулни танлаши тўла-тўкис устознинг ихтиёридалигини билдирмоқда, нима бўлганда ҳам бола илмли бўлиши шартлигини таъкидламоқда.\nАлбатта, ўқитувчининг мунтазам уришини, унга ҳам руҳий, ҳам жисмоний зарба беришини умуман оқлаб бўлмайди. Аммо бир нарсани унутмаслигимиз лозим – ҳеч бир устоз ўз ўқувчисига ёмонлик тиламайди, шогирди камолотга эришса, фахрланади, ҳаётда ўз йўлини йўқотса, афсусланади. Ўқитувчилар ҳамиша яхши гапга кирмаган, дарс жараёнига халақит берган ўқувчиларни жазолаб келишган.\nБу телефонлар чиқмасидан аввал ҳам бор эди, шунчаки ҳозир оммага тарқатиляпти, холос. Ёши улғайганлар бир саволга жавоб берсинлар-чи – қайси биримиз устозимиздан тарсаки емаганмиз? Ҳозир биз учун жон куйдирган, ёшлари бир жойга борган ўша ўқитувчиларга нисбатан кек сақлаяпмизми?!\nБолаларни уришни қаттиқ қораловчиларни тушуниш мумкин, ўқувчи руҳий зарба олади, бу услубнинг самараси шубҳали. Бироқ бир нарсани унутиб қўйгандекмиз – кўз ўнгимизда тартибни анчайин унутиб қўйган, ҳар бир ташаббусни эрмак билан кутиб оладиган, интернет ва замонавий технологияларга муккасидан кетган, ўқишни бешинчи даражадан ҳам пастда кўрувчи, узоқ йиллар давомида ўқитувчи тизим томонидан камситилиб келаётганини кузатиб, ўзини ҳам шундай йўл тутишга ҳақли деб ҳисобловчи авлод улғайганини, улғаяётганини наҳотки англамаймиз?\nДарсларни писанд қилмайдиган, барчани, хусусан ўқитувчиларни масхара қилувчи болалар йўқми синфларда? Улар ҳар қандай босиқ ўқитувчини ҳам қизишишга мажбур қилиб ташлашмаяптими? Ўқувчилар кўзини лўқ қилиб ўз ўқитувчисини калака қилиши, гап қайтариши, ортидан юриб эрмаклаши, дарсини истаганча бузиши, энг даҳшатлиси — бу масхаралар, хўрликларни телефонга тушириб тарқатиши ва зўр иш қилгандек мақтаниши оддий ҳолга айланиб бормаяптими?\nЎқитувчиларидан озгина калтак еган боланинг ҳам уйига югуриши бугун сир эмас. Уларнинг ҳақ ёки ноҳақлиги бошқа масала. Ҳолбуки бугун ўттиз ёшдан ошганларнинг ҳаммаси ҳам яхши билишади: ўқитувчининг мартабаси ўзгача бўларди, ҳар қандай ҳолатда ҳам тутган позицияси шубҳа остига олинмасди, ҳеч ким уларнинг устидан шикоят қилишни ўйламасди ҳам. Чунки болага жавоб тайин эди – айб ўзингда, ўқитувчингнинг айтганини қилмагансан!\nҲозир нописанд ёш авлод билан бирга жанжал кўтаришни одат қилган, ҳар қандай вазиятда омма эътиборини тортувчи, арзимас сабаб билан ҳам устозни ер билан битта қилишга тайёр ота-оналар тоифаси ҳам шаклланиб улгурган. Уларга гап тушунтиришнинг ҳожати йўқ, «дод» деб тураверади.\nПойтахтда бўлган бир можаро эътиборга молик: устоз дарсга халақит берган болага танбеҳ беради, фойдаси бўлмагач, бир тарсаки туширади. Ўқувчи дод солиб ота-онасини етаклаб келади. Раҳбарият ҳам нима қилсин, мажлис чақиради ва ўқитувчини ишдан четлаштириш масаласини кун тартибига қўяди. Боланинг ота-онаси ғалабасини нишонлаш учун заҳарханда қилиб турганида қизиқ ҳолат юз беради – ота-оналарнинг аксарияти устозни ёқлаб чиқишади ва ишдан бўшатишга мутлақо қарши эканликларини билдиришади. Улардан бири ўз фарзанди устозларининг сўзига амал қилмаса, бемалол уриб жазолаш мумкинлигини айтиб, кўпчилик олдида бунга рухсат беради ҳам (бу ҳолатнинг Шайхонтоҳур туманида бўлган воқеага алоқаси йўқ).\nЯна таъкид – ўқувчиларни уришни оқлаб бўлмайди! Лекин ҳеч тасаввур қиламизми, ўқувчилар тинч ўтирса, дарслар яхши тушунтирилса, барча фаол қатнашса ва фан ўзлаштирилса, устоз эсини емаган-ку барчани савалайвериб. Ўзимизнинг фарзандимизга дарс қилдиргунча неча марта қизишиб кетамиз, кўпчилигимиз асабимиз дош бермаслигини билиб, бирга дарс қилишни йиғиштириб қўя қолганмиз ҳатто. Уларни уйда қилган тартибсизликлари учун неча марта жазолашга тайёрмиз. Лекин айримларнинг фикрича, 30-40 нафар ўқувчи жамланган, жилов озгина бўш қўйилса ғала-ғовур кўтариладиган синфда устознинг жазолашга ҳаққи йўқ.\nЎғил болаларнинг оталарини етаклаб келиши энди алоҳида мавзу. Арзимас муаммо олдида ҳам чақимчиликни одат қилган, отаси томонидан бу одат рағбатлантирилган ўғил боланинг қандай йигит, қандай эркак бўлишини тасаввур қилиш қийин эмас. Бугунги келин томонга мўлтираётган куёвларнинг пайдо бўлишида ана шундай омиллар ҳам сабаб бўлмаяптими?\nМақолани ўқиганларда масаланинг фақат бир тарафи кўрилаётгандай тасаввур уйғониши мумкин ва бу бир жиҳатдан тўғри ҳам. Сабаби, мақсад ўқитувчининг жамиятдаги мавқейини кўтариш, ўқувчи олдида хор бўлишига йўл қўймаслик. Ривожланган бирор давлат йўқки, таълим вакиллари иззатини жойига қўймаган бўлса.\nДарҳол устозларнинг малакаси пастлигини рўкач қилувчи, улар шунга лойиқлигини таъкидловчиларга жавоб бор – узоқ йиллар мобайнида турли сабабларга кўра ўқитувчилик касбининг обрўси тушиб борди. Кўзида ўт ёниб турган, ҳаётда нимагадир эришиш салоҳиятига эга бўлган ёшлар бу касбга рағбат билдирмадилар. Бу ҳолатнинг меваларини ҳали кўп есак керак. Аммо ўлганнинг устига тепган тарзида бор устозларни ҳам хор қилишни кўзласак, таълим тизимимиздан воз кечиб қўя қолсак ҳам бўлаверади.\nБугунги ўқувчилар кечаги эмас. Уларни кузатсангиз ортиқча асабий, адекват фикрлаш пасайган. Шунинг учун улар билан жуда эҳтиёт бўлиб муомала қилиш керак. Айрим туманларда ҳам ўқувчилар билан боғлиқ салбий ҳолатлар учраб турибди. Масалан, бирорта ўқувчи ота-онаси ёки ўқитувчиси билан арзимаган сабаб туфайли уришиб қолса ҳам ҳаттоки ўз жонига қасд қилишгача бориб етяпти. Шунинг учун ҳам ўзаро муносабатда имкон қадар чегарадан чиқмаслик керак, деб ҳисоблайман. Асабни беш дақиқа жиловлай олмаслик ҳар икки томонга ҳам қимматга тушиши мумкин.\nЗамира Аминова, Бўстонлиқ туманидаги 9-мактаб директорининг\nмаънавий-маърифий ишлар бўйича ўринбосари.\n11:00 / 22.05.2020 48725\n23:55 / 26.05.2020 4792


«Газпром» Ўзбекистон ва Қозоғистондан 20 миллиард куб метр газ сотиб оладиHaqida.net\nHome Dunyo «Газпром» Ўзбекистон ва Қозоғистондан 20 миллиард куб метр газ сотиб олади\n«Газпром» Ўзбекистон ва Қозоғистондан 20 миллиард куб метр газ сотиб олади\nРоссиянинг «Газпром» энергетик корпорацияси 2017 йилда Ўрта Осиё газини харид қилиш ҳажмини 20 миллиард куб метрга қадар оширди ва бу миқдорни кейинги йилда ҳам сақлаб қолиш ниятида, дея хабар берди «Газпром экспорт» вакили Андрей Зотов телефон орқали конференция давомида. Бу ҳақда ТАСС хабар бермоқда.\n«Россия, Ўзбекистон ва Қозоғистон етакчилари учрашувлари якунлари бўйича етказиб бериш ҳажмини ошириш ҳақида келишувга эришилди, 2017 йил бўйича тахминан 20 миллиард куб метр режалаштирилганди, 2018 йилга ҳам худди шунча ҳажм», – дея айтиб ўтди у.\n«Газпром экспорт» «Туркмангаз»ни 2016 йилнинг 1 январидан Туркманистон табиий газини харид қилишни тўхтатиши ҳақида хабар қилганди. Шу билан бирга, «Газпром» 2016 йилнинг 1 январидан Ўзбекистондан табиий газ сотиб олиш ҳажмини оширди. Ўзбекистон газининг ҳажмини кўпайтириш бўйича келишувга 2015 йилнинг декабрь ойи охирида эришилди.


2020 йил 21-феврал 06:03 (GMT+5)\nТошкент молия институтида давра суҳбати ўтказилди\n2020 йил 12 февралда Тошкент молия институтида “Ўзбекистон Республика товар-хом ашё биржаси” АЖ Тошкент филиали Тадбиркорлик фаолияти асосларини ўқитиш Ўзбекистон Республикаси Маркази билан биргаликда давра суҳбатини ўтказди.\n2020 ЙИЛ 10 - 16 ФЕВРАЛЬ КУНЛАРИ УЧУН САВДО НАТИЖАЛАРИ\n2020 йилнинг 10-16 февралларида “ЎзРТХБ” АЖ да 1 064,1 млрд сўмлик битимлар тузилди, бу эса аввалги ҳафтадаги натижага нисбатан 8% га кўпдир. Кичик бизнес ва тадбиркорлик субъектлари иштирокида тузилган битимларнинг умумий ҳажми 402,8 млрд сўмни ташкил этди.\nUZEX да 1,5 млн АҚШ долларлик пахта толаси экспортга сотилди\nЖорий йилнинг бошидан буён Ўзбекистон Республика товар-хом ашё биржасининг валюта савдо майдончаси орқали умумий қиймати 1,5 млн АҚШ долларлик 1 534 тонна пахта толаси экспортга сотилди. Бу эса биржа орқали амалга оширилган экспортининг умумий қийматидан 15% фоизни ташкил этади. 2019 йилнинг мос даври билан солиштирганда пахтанинг биржа орқали экспорт қилиш ҳажми 36% га ўсган.\nЖорий йил 13 февралда “Ўзбекистон Республика товар-хом ашё биржаси” АЖ Бошқарув раиси ўринбосари – Товар бозорларини таҳлил қилиш ва прогнозлаштириш маркази директори Набихон Саматов жойларда аҳоли ўртасида муаммоларни аниқлаш ва уларни бартараф этиш чора-тадбирларини ўрганиш мақсадида Сурхондарё вилоятида очиқ мулоқот ва сайёр қабул ўтказди. Тадбирда “Ўзбекистон Республика товар-хом ашё биржаси” АЖнинг Сурхондарё вилояти филиали раҳбарияти, мутахассислари ва брокерлари ҳам иштирок этдилар.\n2020 ЙИЛ 3 - 9 ФЕВРАЛЬ КУНЛАРИ УЧУН САВДО НАТИЖАЛАРИ\n2020 йилнинг 3-9 февралларида “ЎзРТХБ” АЖ да 983,9 млрд сўмлик битимлар тузилди, бу эса аввалги ҳафтадаги натижага нисбатан 10%га кўпдир. Кичик бизнес ва тадбиркорлик субъектлари иштирокида тузилган битимларнинг умумий ҳажми 26% га ўсиб, 489,2 млрд сўмни ташкил этди.\n2019 йилда UZEX биржа савдолари орқали умумий қиймати 6,1 млрд сўмдан ортиқ 145,1 килограмм олтин ва кумуш сотилди.\n2020 ЙИЛ 27 ЯНВАРЬ - 2020 ЙИЛ 2 ФЕВРАЛЬ КУНЛАРИ УЧУН САВДО НАТИЖАЛАРИ\n2020 йилнинг 27 январь - 2 февралларида “ЎзРТХБ” АЖ барча савдо платформаларида 891,2 млрд сўмлик битимлар тузилди. Кичик бизнес ва тадбиркорлик субъектлари иштирокида тузилган битимларнинг умумий ҳажми 386,7 млрд сўмни ташкил этди.\n“Навоиазот” АЖ экспорт учун янги биржа шартномаларини очди\n“Навоиазот” АЖ “ЎзРТХБ” АЖ нинг валюта савдо майдончасига ПВХ ва аммиакли селитра маҳсулотларини қўйишни бошланди.


22:29 / 29.04.2015 | nodirshox sidov | 1288\nАссалому алайкум! Аллоҳ қилаётган ишларингизга куч-қувват, сабр-тоқат ато этсин. Менда “Муҳаммад Пайғамбар қиссаси” деган ҳадис китоб бор. Уни чиқарган нашриёт номи Тошкент Камалак нашриёти. 1991-йил бўлим бошлиғи Асад Дилмурод, муҳаррирлар Орзиқул Эргаш, Раъно Акрам қизи. Ҳаттот Абдулғофир Бухорий, мусаҳиҳ Саидғани Саидолим ўғли. Шу китобдаги ҳадислар саҳиҳми, ўқишга тавсия қиласизларми? Яна бир савол ушбу китобда бир ҳадисга кўзим тушганди “эҳтиёткорлик тақдирни ўзгартирмайди” деган. Ушбу ҳадис саҳиҳми? Олдиндан катта раҳмат. Аллоҳ сизлардан рози бўлсин.\nВа алайкум ассалом! 1-Биз бу китобни ўқимаганмиз. 2- Буни имом Ҳоким ўзларининг “Мустадрак” китобида келтирган. Ибни Аббос розияллоҳу анҳудан мавқуф тарзда ҳам ривоят қилинган. Унинг ровийларининг барчаси ишончли. Инсон ҳар бир нарсада эҳтиёткор бўлиши, содир бўлиши мумкин ишга тайёр бўлиши вожиб ҳисобланади. Унга оддий мисол қорни тўйиши учун касб қилиши вожиб, одатда бошига тушиши мумкин бўлган мусибат ва касалликка олиб борадиган амаллардан эҳтиёт бўлиши ҳам вожиб. Росулуллоҳ соллаллоҳу алайҳи васаллам қийшиқ бўлиб қолган девор ёнидан ўтаётиб, йиқилишидан эҳтиёт бўлиб тезроқ ўтганлари ҳадисда келган. Бу ишлар банда қилиши керак бўлган амаллар ҳисобланади. Лекин эҳтиёткорлик қадарни ўзгартира олмайди. Валлоҳу аълам.


Шу кунларда Озодликка боғланаётган ўзбекистонликлар пахта далаларида чопиқ мавсуми бошлангани, ҳатто, Жиззах вилоятида декретда ўтирган эмизикли аёллар ҳам чопиққа чиқишга мажбурланаётганини хабар қилмоқда. Эътироз қилган аёллар болалар нафақа пулидан маҳрум қилинишидан огоҳлантирилмоқда.\nЎзбекистонда серёғин кечган апрел ойининг иккинчи ярмидан пахта етиштириладиган айрим вилоятларда аҳоли оммавий равишда пахта чопиғига жалб қилинмоқда.\nОзодликка бу борада хабар қилган манбалар Жиззах вилоятининг айрим туманларида қўлида эмизикли боласи билан декрет таътилида бўлган аёллар ҳам чопиққа мажбурланаётганини билдирди.\nБу ҳақда исми ва турар-жой манзили сир қолиши шарти билан сўзлаган жиззахликлардан бирига кўра, улар яшаб турган маҳаллада оқсоқоллар куни кеча йиғилиш ўтказган ва унга ҳамма-ҳамма чақирилган:\n- Маҳаллада йиғилиш бўлди. Бола пули оладиганлар бўладику, уларга ҳам чиқинглар, ҳар бирингизга 80 сотихданми ер ажратилган, деди маҳаллақўм. Бўлмаса, бола пули йўқмишда, хуллас. Ёғингарчилик кўп бўлгани учун ўқитувчилар, дўхтирлар ҳам чопиқда ҳозир, деди Озодликка исми сир қолиши шарти билан сўзлаган жиззахлик манба.\nБу суҳбатдошга кўра, маҳаллада ёш болаларига давлатдан пул олаётган аёлларнинг аксарияти бундан норози бўлиб, эътироз билдиришга уринган:\n- Битта келинойи: "Менинг ёш болам бор, 3 ойлик, қандай чиқаман", деган эди: "У ёғини биз билмадик, давлатнинг пулини ейиш осонми? Хоҳласангиз, ўрнингизга бошқа одам топиб, бола пулини тўғирлаб берамизда, чопиққа олиб чиқаверамиз", деди. Шунақа гаплар бўляптида, деди исмини сир сақлашимизни сўраган манба.\nЖиззах шаҳри ва туманларидаги айрим маҳалла раислари бу хабарни қисман тасдиқлади.\nОзодлик манбаларининг таъкидича¸ серёғин кечган сўнгги бир ой ичида пахта далаларида қатқалоқ юзага келгани ва далаларни ёввойи ўт босиб кетаётгани боис, ҳокимиятлар пахта чопиғига ярайдиган ҳаммани далага сафарбар қилмоқда.\nЖумладан, Жиззах туманидаги Тоқчилик шаҳарчаси маҳаллаларидан бирининг исмини ошкор қилмаётганимиз раиси: "Ҳа¸ энди битта-биттадан ҳар уйдан одам чиқиши керак, шунақа топшириқ борда бизда", деган жавобни берди.\nМаҳалла раиси ёш болали аёллар ўз ўрнига кимнидир чопиққа юбориши мумкинлигини ҳам тушунтирди.\nҲар бир кишига тахминан 80 сотихлик чопиладиган пахта майдони берилаётгани ва рад этганларнинг болалар учун бериладиган нафақа пулидан маҳрум қилинишига оид норасмий хабарларга бу кишидан бирор муносабат олишнинг имкони бўлмади.\nАммо телефон қилганимиз кезда Бош вазир Шавкат Мирзиёев иштирокидаги селектор йиғилишида эканини айтган маҳалла раиси йиғилишда айнан шу масала муҳокама қилинаётгани ва аҳвол жиддий эканини таъкидлаб ўтди.\nЖиззах тумани ҳокимлигидан ҳам бу борада бирор маълумот олишнинг имкони бўлмади.\nБундай ҳолатнинг ўтган йили ҳам кузатилганини эслатган жиззахлик ҳуқуқ фаоли Маъмуржон Азимов бола пулини олиш билан таҳдид қилиш маҳалла раисларининг кўпроқ одамни чопиққа жалб қилишда қўл келадиган босим воситаси экани ҳақида гапирди:\n- Ўтган йили ҳам кузатилган эди бу. Лекин мен яшаб турган маҳаллаларда ҳозирча бу ҳол кузатилгани йўқ. Икки кунча муқаддам бизнинг тумандаги фермерлар ерини чопиш учун ўқитувчиларини шаҳардан олиб келаётган коллеж директорларини учратдим, шахсан, деди Мамуржон Азимов.\nУнинг сўзларига кўра, ҳозирча Жиззах ва унга қўшни туманларда пахта чопиғига мактаб ёки коллеж ўқувчиларининг жалб қилинаётгани ҳақида маълумотлар йўқ.\nАммо бошқа манбалар Жиззах вилоятининг қатқалоқ кучайиб бораётган ҳудудларида мактаб ва коллеж ўқитувчилари, шифохоналар ходимлари, маҳалла фуқаролар йиғинлари томонидан ташкил қилинаётган махсус чопиқчи гуруҳларнинг далага чиқарилаётгани ҳақида хабар йўллади.\nАйни пайтда Фарғона вилоятининг Ёзёвон туманида ҳам Жиззахдаги каби манзара кузатилаëтгани ҳақида яна бир Озодлик манбаси хабар йўллади:\n- Ёмғир кўп бўлдику, шунга бизда ҳамма чопиққа чиқди. Коллеж ўқитувчилари, ўқувчилариям чиқди. Ўқувчилар дарсдан кейин чиқди. Шанба-якшанба кунлари чиқди. Бу ҳафталардан чопиқ тугай, деб қолди лекин. Баъзи жойларда ҳалиям бўляптию, лекин умуман битай, деб қолди, деди ёзёвонлик оддий ишчилардан бири Латифжон.\nЎзбекистонда баҳорнинг апрел ойидан бошланадиган пахта мавсумининг аҳоли мажбур жалб қилинадиган илк мажбурий меҳнати - пахта чопиғидир.\nСўнгги икки йилдан буён пахта мавсумида бир неча бор ўтказиладиган чопиқ ва куз фасли ичида давом этадиган йиғим-теримга ўқитувчилар, шифокорлар, турли давлат ташкилотлари ишчиларининг кўпроқ жалб этилаётгани кузатилмоқда.\nЎтган 2012 йил давомида болаларнинг дала ишларида мажбурий ишлатилишини кескин тақиқлаган Ўзбекистон ҳукумати текин ишчилар армиясининг болалардан бўш қолган ўрнини ишчи-хизматчилар билан тўлдиришга уринмоқда.


Қозизода Румий (1364-1436) | www.ziyouz.uz\nБош саҳифа Илм ва фанТарихМаънавият юлдузлариҚозизода Румий (1364-1436)\nЧоп этилган 05.08.2019 06.08.2019 МуаллифZiyouz.uz\nXV аср бошларида Мовароуннаҳрда шуҳрат қозонган улкан математик ва астрономлардан бири Қозизодадир. Олимнинг тўлиқ номи Салоҳиддин Мусо ибн Муҳаммад ибн Маҳмуд.\nҚозизода аслида ҳозирги Туркиянинг шимоли-ғарбидаги Мармара денгизидан жануброқдаги Бурсада таваллуд топган. Унинг отаси Муҳаммад «Хожа Афанди» лақаби билан маълум бўлиб, Салоҳиддиннинг болалик йилларида вафот этган. Хожа Афанди анча олим ва комил одам бўлиб, кўп йиллар Бурсанинг қозиси лавозимида хизмат қилган. Салоҳиддиннинг туғилган йили аниқ маълум эмас. Туркча манбаларда у ҳижрий 755-765 (мелодий 1354-1364) йиллар орасида туғилган, деб тахмин қилинади.\nҚозизода Румий. Рассом Е.И.Владимиров\nҚозизода бошланғич маълумотларини Бурсадаги мадрасада олиб, астрономия ва математика билимларини мавлоно Шамсиддин Фанорийдан ўрганади. Лекин у ёшлигидан Мовароуннаҳр ва Хуросонда илм-фаннинг юксак даражада эканлигини эшитиб, у ерга кетишга тараддуд кўра бошлайди. Бу ҳақда XX аср бошларидаги турк тарихчиси Солиҳ Закий бундай ёзади: «Мавлоно Фанорийдан Хуросон ва Мовароуннаҳр уламосининг улуми риёзиядаки овозаи шуҳратини эшита-эшита, ниҳоят икмоли таҳсил учун у жониба гетмакка қарор вермиш». Оила аъзолари бу саёҳатга монелик қилишларидан қўрқиб, буни сир тутади. Қозизода XIV аср охирларида бир кун тўсатдан Бурсадан ғойиб бўлади. Аввалига у Хуросонга бориб, у ерда пойтахт Самарқанднинг шуҳрати ҳақида эшитади ва ўша шаҳар тарафга интилади. Бу орада Амир Темурнинг етти йиллик юриши бошланиб қолади. Қозизода йўлда Темурнинг уламолари қаторига қўшилиб қолиб, улар билан орқага қайтиб, юришда иштирок этади ва шу кетишда ўзининг Бурсадаги устози мулло Фанорийнинг «Анмузажи улум» асарига шарҳ битади. У Хуросон ва Мовароуннаҳрга келиб олимлардан таҳсил олиб, билимини камолотга етказади. Хусусан у Темурнинг сарой астрономи Мавлоно Аҳмаддан астрономия ва математика фанларидан чуқур маълумотлар олади. Амир Темурнинг етти йиллик юриши тугагач, 1404 йил ёзида Салоҳиддин биринчи марта Мовароуннаҳр пойтахти Самарқандга келади. Тез орада Салоҳиддин Мовароуннаҳр ва Хуросон олимлари орасида «Қозизода Румий» (Усмонли турклар мулки бўлиб қолган Кичик Осиё, яъни қадимги Рим империяси ерларини Шарқда Рум дейилар эди) номи билан шуҳрат қозонади.\n1405 йил бошида юз берган Соҳибқироннинг вафотидан кейинги Мовароуннаҳрда ҳукм сурган нотинчлик Қозизодани Улуғбек билан биргаликда Ҳиротга кетишга мажбур қилади. Бу ерда у бир неча йил давомида бўлажак буюк олимга астрономия ва математика фанларидан сабоқ беради ва унда шу фанларга нисбатан чуқур ва сўнмас меҳр уйғотади. Улуғбек кейинчалик ўз «Зиж»ида Қозизодани миннатдорчилик билан «устозим» деб тилга олади.\nУлуғбекнинг ўзи айтганидек, унинг устози Қозизода Румийдир.\nУлуғбек Самарқандда 1417—1420 йилларда мадраса таъсис этиб, Қозизодани у ерда раис ул-муаллимин насабига тайинлайди ва аксарият ҳолларда унинг дарсларида ўзи ҳам иштирок этади. Улуғбек мадрасаси квадрат шаклида бўлиб, унинг тўрт тарафида дарсхонаси ва ҳар бир дарсхонанинг ўз мударриси бўлган. Қозизода мадрасада дарсга чиққунча дарсхоналарнинг талабалари ўз мударрислари билан чиқиб, уни кутиб турганлар.\nБир куни қандайдир сабабга кўра Улуғбек ўша тўрт мударрисдан бирини таъзил этади, яъни койиб ишдан четлатади. Буни эшитган Қозизода раддия сифатида дарсга чиқмайди ва бу ҳол бир неча кун давом этади. Улуғбек бундан огоҳ бўлиб, Қозизоданинг ҳузурига боради ва унинг сиҳат-саломатлигини кўриб, унинг дарсга чиқмаётганининг сабабини сўрайди. Шунда Қозизода бундай жавоб беради: «Биз мударрисликнинг ҳеч бир кимсага алоқаси ва муносабати йўқ бир мансаб деб биламиз. Ҳамда мударрислик мансаби таъзил жорий этилмайдиган мансабдир, деб ҳисоблардик. Ҳолбуки энди бу мансаб ҳам султонлик тасарруфида эканлигини кўрдик. Бинобарин биз ҳам энди ўзимизни мударрислик амалидан фориғ этдик».\nУлуғбек буни эшитиб, ўша мударрисни дарҳол ўз вазифасида тиклайди ва бундан буён ҳеч бир мударрисни таъзил этмаслиги ҳақида ваъда беради. Қозизодадан эса дарсларга яна чиқишини илтимос қилади.\nҚозизода Улуғбек мадрасасида мударрислик йилларида «саййид ас-санад» деб тилга олинадиган Саййид Шариф Журжоний номли бир мударрис билан мулоқотда бўлади. Қозизода у киши билан кўп мубоҳаса ва мунозара қиларди. Баъзан шундай бўлардики, бу мубоҳасаларда иккала шахс ҳам бир-бирига нисбатан овозини кўтарар ва тафовут, мухолифотга борардилар. Шундай ҳолларда Қозизода Саййид Шарифга нисбатан «математик фанларда қудратсиз» деса, Саййид Шариф Қозизодага «таъби математик фанларга мағлуб ва фалсафиётга мансуб» дер эди. Лекин иккиси ҳам бир-бирининг асарларини таҳрир қилар ва тортишувга сабаб бўлган масалаларни талабалар олдига қўяр эдилар.\nУлуғбек Жамшид Кошийдан «Зижи Элхоний» ҳақида ва Мароғадаги кузатишлар дақида кўп эшитиб, ўзи расадхона барпо этиш ва янгидан астрономик кузатишларни бошлашга ташаббус кўрсатади. Расадхона қурилишини Қозизода билан бирга Жамшид Коший бошқаради. Қурилиш тугатилиб, кузатишлар бошланиши биланоқ Коший вафот этади. Бундан сўнг ишларга илмий раҳбарлик Қозизоданинг зиммасига юкланади. У ҳам кузатишлар охирига етказилмасдан вафот этади. Энди кузатишларни давом эттириш навбати Али Қушчига келади ва у бу ишда катта жонбозлик кўрсатиб, устози Улуғбек билан ишни ниҳоясига етказади.\nҚозизода билан Жамшид Кошийлар, шубҳасиз XV аср биринчи ярмида Шарқ ва Ғарбнинг энг буюк олимларидан эдилар. Улар иккисининг ўзаро муносабатлари дўстона эди ва улар бир-бирига катта ҳурмат билан қарар эдилар. Хусусан Қозизода Кошийга «биродари аъзам» деб мурожаат этарди. Қозизода Самарқанддалигида жуда кўп шогирдлар етиштирди. Буларнинг аввали ва энг буюги Улуғбеқдир. Иккинчи шогирди Фатҳуллоҳ Шервоний бўлиб, у 1449 йили Улуғбек ўлдирилиши билан дарҳол Кичик Осиёга кетади ва Кастамону шаҳрида мударрислик билан шуғулланади. Қозизода Самарқандда уйланиб, бу никоҳдан бўлажак йирик олим Мирам Чалабийнинг отаси Қутбиддин дунёга келади.\nҚозизоданинг вафот этган йили маълум эмас. Лекин бу воқеа 1426-1436 йиллар орасига тўғри келади, деб тахмин қилинади.\nОлимнинг қаламига мансуб асарлар қуйидагилардир:\n1. «Рисола фи-л-ҳисоб» («Ҳисоб ҳақида рисола»). Арифметикага доир араб тилида ёзилган рисола бўлиб, унда каср ва бутун сонларнинг ўнлик услубларидаги ҳисоби баён этилган. Рисола 1382 йили Бурсада ёзилган. Иккита қўлёзмаси Машҳадда имом Ризо кутубхонасида сақланади.\n2. «Шарҳи мулаххис фи-л-ҳайъа» («Астрономия ҳақида қисқача рисоланинг шарҳи»). Асар Маҳмуд ибн Муҳаммад ибн Умар ал-Хоразмий ал-Чағминийнинг (XIII аср) «Мулаххис фи-л-ҳайъа» номли асарига араб тилида ёзилган шарҳидан иборат. Шарҳ ҳижрий 1412 йили Улуғбек учун Самарқандда ёзилган. Рисоланинг 150 дан ортиқ қўлёзма нусхалари дунёдаги турли кутубхоналарда сақланади.\n3. «Шарҳи ашкол ат-таъсис». Бу рисола XV асрда яшаган математик Шамсиддин Самарқандийнинг «Ашкол ат-таъсис» («Асосланган жумлалар») номли геометрияга доир рисоласига арабчада ёзилган шарҳидир. Бу ҳам 1412 йили Самарқандда Улуғбек учун ёзилган. Бу рисоланинг ҳам 70 дан ортиқ қўлёзмалари бўлиб, турли кутубхоналарда мавжуддир.\n4. «Рисола ал-жайб» («Синус ҳақида рисола»). Бу рисолада бир даражанинг синусини аниқлашнинг янги бир усули баён этилган, араб тилида Самарқандда ёзилган. Унинг икки қўлёзмаси Истамбулда Султон Муҳаммад кутубхонасида сақланади.\n5. «Дар баёни истироҳати жайби йак даража» («Бир даража синусини аниқлаш усулининг баёни ҳақида»). Бу рисола ҳам олдинги рисола мавзусига бағишланган ва форс тилида Самарқандда ёзилган.\n6. «Дастур ал-амал ва тасҳиқ ал-жадвал» («Амал дастури ва жадвалларини тузатиш»). Арабчада ёзилган ва Улуғбек «Зиж»идаги бир математик масаланинг шарҳига бағишланган. Биргина қўлёзмаси Тбилисида сақланади.\n7. «Мисоха» («Ўлчаш»). Араб тилида ёзилган, юзаларни ўлчашга бағишланган рисола. Бир нусхаси Машҳадда Мавлавий кутубхонасида сақланади.\n8. «Рисола фи-л-ҳайъа ва-л-ҳандаса» («Астрономия ва геометрия ҳақидаги рисола»). Биргина нусхаси Туркияда, Бурса шаҳрида сақланади.\n9. «Шарҳ ат-Тазкира». Насириддин Тусийнинг «Ат-Тазкира» номли араб тилидаги рисоласига шарҳ.\n10. «Шарҳ Таҳрир ал-Мажистий» араб тилида ёзилган. Астрономияга доир рисола, икки қўлёзмаси Берлин ва Лондонда сақланади.\n11. «Рисола фи илм ал-ҳайъа» («Астрономия илми ҳақида рисола»). Биргина қўлёзмаси Санкт-Петербургда сақланади.\n12. «Рисола фи рубъ ал-мужайаб» («Синус квадрат ҳақида рисола»). Араб тилида. Қўлёзмалари Санкт-Петербург, Машҳад ва Теҳрон кутубхоналарида сақланади.\n13. «Лима кана ҳалла кавни нисба иртифаъ аъзам ал-жибол ила қутри ал-арз канисба субъ ард шаъира ила зираъ» («Нима учун тоғларнинг энг баландининг Ер диаметрига нисбати арпа донининг бир газга нисбати каби эканлиги қабул қилингани»). Ер ўлчамига бағишланган араб тилидаги рисола. Биргина қўлёзмаси Берлинда сақланади.\n14. «Рисола фи самий ал-қибла» («Қибла азимути ҳақида рисола»). Қўлёзмаси Бурсада (Туркия) сақланади.\n15. «Шарҳ ҳикмат ал-айн». Ал-Қазвинийнинг «Ҳикмат ал-айн» номли рисоласига шарҳ, араб тилида. Қўлёзмалари Боғчасарой (Қрим), Берлин, Душанбе, Қозон, Қоҳира ва бошқа кўплаб шаҳарлардаги кугубхоналарда сақланади.\nУлуғбек расадхонасининг етук намояндаларидан саналган ва Улуғбекдек буюк олимни тарбиялаган Қозизода Румий қоддириб кетган адабий-илмий мерос бугунги авлоднинг олтин мулки ҳисобланади. Лекин шуни ҳам таъкидлаб ўтиш жоизки, бу олимнинг қатор асарлари ўз тадқиқотчиларини ҳанузгача кутиб ётибди.\nт.ф.д. А. Аҳмедов\n← Аввалги Аввалги Раҳмон Қўчқор. Қарз берилган нур\nКейинги → Кейинги: Шаҳноза Назарова. Пастернак йўли


09 декабр 2019, Тошкент вақти: 04:33\nЎшлик ўзбек ижодкорлар тўпламига "Адабиёт гулшани", деб ном берилди.\nҚирғизистонда ўзбек тилида ижод қилаётган ўзбекзабон шоир ва ёзувчиларнинг асарлари ва ҳаёти хақидаги маълумотларни жамлаган тўплам ўшлик педагогика фанлари номзоди, доцент Равшанбек Турсунов ташаббуси билан чоп этилган. Китобда 57 шоир ва ёзувчи тўғрисида маълумотлар бор.\nРавшанбек домлага кўра, китобни нашр этишга ҳомий топилмаган, бироқ шундай бўлса-да у ўз шогирди Даврон Мўйдинов билан китобнинг биринчи томини нашр эттирган:\n- Китобга материал йиғишда кўплаб янги ижодкорларни танидик. Биз беш-олти ижодкорнигина танир эканмиз. Лекин олисги Олабуқа, Лайлак районида, Боткен, Жалолобод областларидан келган шеърлар орасида ҳақиқий санъаткарона ёзилган шеърларнинг борлиги бизни ажаблантирди. Биз доимий ўқиб юрган ижодкорларимиз мендан ҳафа бўлмайди, ўша шеърлардан ҳам бошқачароқ шеърларда ўзига ҳос овозни учратдик. Бу бизни хурсанд қилди. Чекка-чекалар, районларда, қишлоқларда яна кўп ижодкорлар бордур, биз уларни билмасмиз. Агар биз уларни бу китобга киритолмаган бўлсак, улардан узур сўраймиз. Улар шу китоб билан танишган ҳолда иккинчи китобга ўз материалларини жўнатади, деган умиддамиз, -дер экан Равшанбек Турсунов китоб тақдимот маросимида иккинчи китобни чоп қилишга Ўш давлат дорилфунуни раҳбарияти кўмак кўрсатишни ваъда қилганини қўшимча қилди.\nКитобга сўз боши ёзган доцент Саидакбар Махсумхонов китоб мазмуни тўғрисида гапирар экан, китобда ўрин олган 57 ижодкор орасида жаҳон аренасига чиққан ижодкорлар Шавкат Раҳмон, Турсунбой Адашбоев, Мирзоҳид Мирзараҳимов, Авлиёхон Эшон каби машҳур ижодкорлар билан бирга ёш хаваскор шоирлар ҳам борлигини айтди. Шу сабабли ҳам китоб сўз бошига сарлавҳа сифатида Ўзбекистон халқ шоири Эркин Вохидов мисраси: “Ҳар кўнгил арзани айтур, неки бор имконида”, деб сарлавха қўйилган.\n- Қирғизистон шароитида яшаб, катта ўзбек адабиётидан ажралган ҳолда яшаб ижод қилишнинг ўзи катта бир фидоийлик деб тушунаман мен. Фидоийлик десак бўлади. Адабиётга, ўзбек адабиётига, ўзбек халқига бўлган ҳурмат, муҳаббатни белгиси сифатида қарашимиз мумкин. Тўғри, китобни варақласангиз айрим шеърлар, айрим ҳикоялар бор. “Шу ҳам шеърми, шу ҳам ҳикоями?”, - дейиши мумкин нозик таб китобхон, нозик таб ўқувчи. Лекин борини саралаб беришга харакат қилишди. Ва биз ҳам сараланган ижод намуналарини қўлимиздан келганича тахрир қилиб китобга киритдик, - деди Саидакбар Махсумхонов.\nЎрни келганда айтиш жоизки, Ўшда ўзбек ижодкорларининг “Илҳом” ижодий уюшмаси фаолият кўрсатади. Бир неча йиллар аввал уюшма ижодкорлари ҳам қирғизистонлик ўзбек ижодкорлари тўпламини нашр эттиришга ҳаракат қилган. Бироқ моддий қийинчилик сабабли бу иш амалга оширилмаган эди.\n1960 йилда ташкил қилинган “Илҳом” ижодий уюшмаси ўтган вақт мобайнида турли сабабларга кўра ўз фаолиятини бир неча бор тўхтатиб, қайта тикланган.\n- Бугунги кунда “Илҳом” уюшмаси фаолият кўрсатябти. Ҳозирги кунда “Илҳом” ойда бир марта ўз машғулотларини олиб бораяпти. Ўш шаҳри, Жалолобод,Ўш вилоятларида яшаб қалам тебратаётган ижодкорлар қатнашиб турибди. 2012 йили рўйхат тузганимизда йигирмадан ортиқ ижодкор келиб, уюшмамизга аъзо бўлган, -дейди “Илҳом” уюшмаси раиси, ўшлик таниқли шоир Аъзам Раҳим.


«Толибон» ҳаракатини халқаро миқёсда тан олишнинг яна бир шарти маълум қилинди - Bugun.uz\n«Толибон» ҳаракатини халқаро миқёсда тан олишнинг яна бир шарти маълум қилинди\n11:11 | 02-01-2022\n«Толибон» ҳаракати «Ал-Қоида» террорчилик гуруҳини Афғонистонда тақиқлаб қўйиш ва унинг етакчиларини экстрадиция қилиш орқали халқаро ҳамжамият томонидан тан олинишга эришиши мумкин. Бу ҳақда Россиянинг Евроосиё таҳлилий клуби раҳбари Никита Мендкович «РИА Новости»га маълум қилди.\nУнинг сўзларига кўра, айни пайтда ҳаракатни тан олиш билан боғлиқ вазият тубдан ўзгарган деб бўлмайди.\n«Ташқи кучлар айни пайтда терроризмга, гиёҳванд моддалар савдосига қарши курашдаги ҳақиқий мажбуриятини баҳолаш учун ҳаракатдан мақсадли қадамларни кутмоқда. Бундан ташқари, инклюзив масала ҳам бор. Бу йўлда бироз олдинга силжиш бўлмагунча, элчихоналарни расман тан олиш ва алмашиш бўйича сиёсий қарор қабул қилиниши қийин», — дейди эксперт.\nШу билан бирга, унинг қайд этишича, яримрасмий дипломатик алоқалар сақланиб қолади ва бу аллақачон муқаррар жараён. «Толибон» ҳаракати эса 2022 йилда тан олиниш учун, албатта, қандайдир қадамлар ташлайди.\n«‘Ал-Қоида’ фаолиятини тақиқлаш, Афғонистонда яширинган ушбу террорчи гуруҳ раҳбарларини ҳибсга олиш ва уларни манфаатдор давлатларга, яъни Россия, АҚШ ва бошқа давлатларга топшириш ҳақидаги расмий баёнот тан олиниши учун яхши қадам бўлади. Ҳаракат уларнинг қаердалигини билади», — дея қўшимча қилган Мендкович.\nАввалроқ Россияда «Толибон» иштирокида ўтаётган учрашувда нималар муҳокама қилиниши ва «Толибон» ҳаракати қўшни давлатларга террористик ҳужум уюштирилиши эҳтимолини баҳолагани маълум қилинган.


Фотожамланма: Давос форуми меҳмонлари билан боғлиқ энг қизиқ суратлар\n12:03 / 23.01.2017\nШвейцариянинг Давосида нафақат расмий сессия ва пленар йиғилишлар ўтказилади. У ерда, шунингдек, пандалар, виртуал реаллик, аёллар юзига эга роботлар, “ақлли дизайн” ва жуда ҳам кўп қорни учратиш мумкин. Қуйида Давос форуми меҳмонлари билан боғлиқ энг қизиқ фотосуратларни тақдим этамиз.\nДавос форуми қатнашчилари кўргазма заллари ва маҳорат сабоқларида турли қизиқ ҳолатларга дуч келишлари мумкин. Масалан, ETH Zurich креатив технологиялар устахонасида инқилобий рақамли технологиялар, роботларнинг ривожланиши ва 3D ҳамда 4D орқали чоп этиш имкониятлари ҳақида ҳикоя қилинади.\nФорум қатнашчилари театрлаштирилган семинарга қўшилиб, ўз ҳаётлари тарихи билан ўртоқлашишлари мумкин. Семинарни актриса ва масхарабоз Сабина Чоукар олиб боради. У Ливандаги суриялик қочқинлар билан ишлайди.\nNational Geographic фотосуратчиси Кори Ричардс ўзлигини, инсоният ва сайёрани англаш дунёда тинчлик ўрнатиш учун керак бўладиган энг муҳим жиҳатлар эканини айтиб ўтди.\nЖорий йилда Хитой вакиллари Давосдаги энг кўп сонли делегация бўлди. Швейцария президенти Дорис Лейтхард ва ХХР раиси Си Цзиньпин Жаҳон иқтисодий форуми илк кунида швейцар-хитой туризм йилини конгресс-марказда жойлаштирилган панданинг музли ҳайкали ёнида очиб беришди.\nКонгресс-марказдаги холлда баҳайбат шаффоф шарлардан бўлган инсталляция жойлаштирилган. Aerocene тадқиқотчилар ва санъат вакилларининг очиқ лойиҳаси ўз ичига ҳайкалтарошлик, ҳаракат, ҳаёт ва ўзаро алоқалар ҳолатини қамраб олади, дейишди унинг асосчилари. Шарларни бошқа жойга олиб ўтиш учун қуёш ва иссиқлик энергиясидан фойдаланишади.\nФорум меҳмонлари йиғилишлар орасидаги танаффусларда Microsoft Hololens кўзойнакларини таққан ҳолда аралашган реаллик маконига сайр қилишлари мумкин.\nБундай кўзойнаклар ёрдамида ўша ерда бўлгандек эффект берувчи голографик таълим бериш ҳам мумкин. Microsoft шериклари - Case Western Reserve University ва Cleveland Clinic.\nИнсон ва табиатнинг ўзаро алоқаси Жон Грейд ҳайкалида ўзгача акс эттирилган. У конгресс-марказда жойлаштирилган. Бу Вашингтон штатидаги Норд-Бендда бўлган 140 йиллик дарахтнинг қопламаси. У муаллиф ва бир гуруҳ кўнгиллилар томонидан яратилган. Бундай дарахт учун ҳаммаси бўлиб мингта қайта ишланган дарахт бўлаклари талаб этилди.\nАввалига ўрмоннинг ўзида гипс ёрдамида нусха олинди, шундан сўнг уни устахонага олиб бориб, дарахт бўлакларини ёпиштира бошлашди. Ҳайкални яратишда минг нафар кўнгилли иштирок этди. Давосда ҳар бир инсонга дарахт қисмини шундай қилиб йиғиб кўриш имкони яратилган.\nЖорий йилда барча хоҳловчилар конгресснинг катта залига ҳам сиғишмади – форум меҳмонларида ХХР раиси Си Цзиньпиннинг чиқиши катта қизиқишга сабаб бўлди. Ҳаттоки Цзиньпин чиқиши трансляцияси берилган залда ҳам бўш жой қолмаган.\nҲиндистондаги Dharma Productions раҳбари Каран Жохарнинг оёқ кийими.\n«Лофт»да Пол номли учта роботлар кўрсатилмоқда. Улар камера ёрдамида олинган тасвир асосида портретни чизишлари мумкин.\nSARA (Socially-Aware Robot Assistant) роботининг тести.\nАёллар юзига эга бўлган яна бир робот - Hanson Robotics’дан София. У гапириши ҳамда юзида турли туйғуларни акс эттириши мумкин.\nДубай келажак музейидан «Moral Machine» инсталляцияси.\nФорумнинг маданий дастури 15 январь куни истеъдодли скрипкачи Анне-Софи Муттернинг концерти билан очилди. У ўз академиясидаги мусиқачилар билан бирга чиқиш қилган.\nДавосда бу йил жуда ҳам кўп қор ёғди – учрашувдан олдин ёки сўнг чанғи спорти билан шуғулланиш имкони бор.\nБаъзи бир меҳмонлар конгресс-марказга иш оёқ кийимида боришга кўзлари етмай, кириш эшигида уни алмаштиришган.\nДавосдаги барча барлар брон қилинган бўлиб, фақатгина VIP-мижозлар учун хизмат кўрсатмоқда.\nКонгресс-марказга ҳаммадан илгари келганлар.\nТрамп Давос йиғилишида Фаластинга таҳдид қилди\n15:00 / 26.01.2018\nОАВ: Трамп кортежидаги машина Давосда полициячини уриб кетди\n13:39 / 26.01.2018\n17:10 / 25.01.2018


БОЙЛИКНИ ОДАМЛАР ЎРТАСИДА ТАҚСИМЛАШ - | Hizb-Uzbekiston.info\nHome›САҚОФИЙ БЎЛИМ›БОЙЛИКНИ ОДАМЛАР ЎРТАСИДА ТАҚСИМЛАШ\nЖамиятдаги иқтисодий мувозанат\nИбн Аббос ривоят қилади: “Пайғамбар с.а.в. ансорларга, хоҳласангиз, ҳовли-жойингиз ва молингиздан муҳожирларга улуш ажратиб бераман-да, сизларни ҳам бу ўлжага шерик қиламан, хоҳласангиз, ҳовли-жойингиз ва молингиз ўзларингизда қолаверади-да, ўлжадан сизларга ҳеч нарса ажратмайман, дедилар. Ансорлар, биродарларимизга ҳовли жойларимиз ва молларимиздан ҳам мол ажратамиз, ўлжани ҳам уларни ўзларига берамиз, дейишди”.\n– “… гарчи ўзларида эҳтиёж бўлса-да, ўзларини қўйиб (ўзгаларни) ийсор-ихтиёр қилурлар”, (Хашр:9) оятини нозил қилди.\n– “Токи сизлардан бой-бадавлат кишилар ўртасидагина айланиб юраверадиган нарса бўлиб қолмасин учун”, (Хашр:7)\nдеган ояти, бойларнинг ўртасидагина айланиб қолмаслик, деганидир. Яъни фақирларга етарли даражада тирикчилик ўтказиладиган мол сифатида берилиши керак бўлган ўлжа бойларнинг қўлига тушиб, улар ўртасида қўлма-қўл бўлиб юрмасин.\nБану Назирдан олинган ўлжа давлат моли бўлиб, одамлар ўртасидаги иқтисодий мувозанатни юзага келтириш учун фақат фақирларга берилди, бойларга берилмади. Агар бу моллар мусулмонлардан йиғиб олинган мол бўлмай, балки ўлжа каби мол бўлса, шундай қилинади. Агар мусулмонлардан йиғилган бўлса, мувозанатлаштиришга сарфланмайди. Ҳар доим шундай қилинади. Негаки, сабабнинг хослиги эмас, лафзнинг умумийлиги эътиборга олинади. Демак, иқтисодий мувозанатни юзага келтириш учун байтулмолдаги давлат молларидан камбағал фуқароларгагина бериш халифанинг гарданидаги вазифадир. Фақат бу иш байтулмолнинг доимий харажатларига кирмайди, балки у муайян молиявий ҳолатни тузатишдир, холос.\nTagsЖамиятдаги иқтисодий мувозанат“Исломда иқтисод низоми”\nОмонат нима-ю, хиёнат нима?\nРоссия билан ярашиш учун мазлум мусулмонларнинг аёлларию болалари борасида савдо қилишяпти, суф бундай зиёнли савдога!


Қонунлар инсон тафаккурининг меваси сифатида жамият тараққиёти ва яшаш тарзини белгилаб беради. Жамият ва давлатнинг мувозанатда бўлиши ҳамда ривожланишида Конституция ва унинг асосида қабул қилинган қонунлар катта ўрин тутади.\nПрезидентимиз Шавкат Мирзиёев Конституциямиз қабул қилинганининг 26 йиллигига бағишланган тантанали маросимдаги маърузасида «Халқимиз сиёсий-ҳуқуқий тафаккурининг юксак намунаси бўлган Конституциямиз юртимизда демократик давлат ва фуқаролик жамияти барпо этиш, Ўзбекистоннинг халқаро майдонда муносиб ўрин эгаллашида мустаҳкам пойдевор бўлиб хизмат қилмоқда», – деб таъкидлади.\nҲақиқатан ҳам Конституция барча қонун ва қонуности ҳужжатлар қабул қилинишида асосий ҳуқуқий манба вазифасини бажаради. Шунинг учун ҳам қонун ҳужжатлари қабул қилинишида, аввало, унинг асосий манбасига мурожаат қилинади. Ҳаётдаги муаммоларнинг ечимини топишга қаратилмаган, тасодифий қабул қилинган қонунлар амалда ишламайди, у фақат назарий қарашларни ўзида ифодалаган ёки чиройли сўзлардан таркиб топган ҳужжат бўлиб қолиши мумкин, холос.\nБугунги шиддатли ривожланиш даврида қонунларни яратишга оид қарашларимиз ҳам ўзгариб бормоқда. Айни кунда республикамизда 850 дан ортиқ қонун қабул қилинган бўлса, уларнинг ярмидан кўпи ўз номи ва йўналишига эга бўлиб, қолгани қонунларга киритилган ўзгартишлар билан боғлиқдир. Давлатимиз ҳуқуқий тизимида қонунлар асосида қабул қилинган 34 мингдан ортиқ норматив-ҳуқуқий ҳужжат амалда бўлиб турибди.\nКонституциямизда «Давлат халқ иродасини ифода этиб, унинг манфаатларига хизмат қилади. Давлат органлари ва мансабдор шахслар жамият ва фуқаролар олдида масъулдирлар», – деб алоҳида норма белгилаб қўйилган. Шундай экан, қонунлар яратилишида халқ вакиллари бўлган депутатлар билан бирга, халқнинг ўзи бевосита иштирок этиши ҳам муҳим ҳисобланади.\nПрезидентимиз ҳар бир чиқишида қонунларни яратишда халқ иштирокини таъминлаш, яратилган қонун ҳужжатлари лойиҳалари устида кенг жамоатчилик муҳокамасини ташкил этиш лозимлигини уқтирмоқда. Давлатимиз раҳбари тўғри таъкидлаганидек, барчамиз бир ҳақиқатни унутмаслигимиз керак: қонуннинг бирдан-бир манбаи ва муаллифи том маънода халқ бўлиши шарт.\nЮртбошимизнинг Ўзбекистон Республикаси Конституцияси қабул қилинганининг 25 йиллигига бағишланган тантанали маросимдаги маърузасида эътироф этилганидек, «Жамиятда ижтимоий адолат тамойилини қарор топтириш борасидаги асосий вазифамиз – бу адолатли қонунлар қабул қилишдан иборат. Қисқача айтганда, қонун адолатли бўлса, у инсон ҳуқуқларини амалда ҳимоя қилса, шундагина одамлар қонунни ҳурмат қилади ва унга итоат этади».\nАдолатли қонунлар қабул қилиниши учун, аввало, давлат ва жамият ҳаётидаги муаммолар аниқланиши лозим. Муаммолар жамланиб, улар туркумлангандан сўнг, таҳлил қилинади ва унинг ечимларини топишга ҳаракат қилинади. Муаммолар ечимини топиш йўлидаги ҳаракатлар – депутатлар, олимлар, мутахассис-экспертлар жалб қилиниб, муаммолар ечимини кўрсатишга оид кенг муҳокамалар ташкил этилгандан кейин қонунлар лойиҳалари устида ишланади. Қонун ҳужжатларини яратишнинг ана шундай замонавий босқичлари амалга оширилса, келгусида қабул қилинган қонунлар адолатли, халқчил ва таъсирчан бўлади.\nҚонунлар инсон ҳаётида катта аҳамиятга эга. Қонунларда, аввало, инсоннинг асосий ҳуқуқ ва эркинликлари кафолатланади, уни амалда таъминлаш йўллари кўрсатилади. Давлатнинг бирдан-бир манбаи инсон экан, демак, унинг барча манфаатлари қонунларда ўз ифодасини топиши керак. Инсоннинг ажралмас ҳуқуқ ва эркинликларининг амалда таъминланиши билан боғлиқ қарашлар қонунлар моҳиятини ташкил этади.\nҚонунлар мазмунида муаммолар ечими кўрсатилса, орзу-умидларимиз, фаровонликни таъминлашга оид сиёсий-ҳуқуқий қарашларимиз акс этса, бундай қонунлар умрбоқий бўлади. Шунинг учун ҳам қонун ҳужжжатлари лойиҳалари яратилаётганда қандай жамиятни орзу қилаётганимиз, ҳуқуқларимиз амалга оширилиши учун қандай тизим ва механизмлар таклиф қилинаётгани, қонунлар келгусида ижрога қаратилса, қандай наф беришини олдиндан белгилаб олишимиз зарур.\nҚонунларнинг бевосита халқнинг ўзи томонидан таклиф этилиши учун ҳуқуқий маданиятнинг юксак бўлиши муҳим омиллардан саналади. Ҳуқуқий онги чуқур, тафаккури кенг, ўзининг шахсий, ҳуқуқий қарашларига эга, муаммоларни теран англайдиган, давлат органлари олдига муаммоларни эркин қўя оладиган, кучли фуқаролик позициясини эгаллаган одамларнинг ҳаракатлари келгусида пухта ва амалий қонунлар қабул қилинишида кафолат ҳисобланади. Бу эса халқнинг ўзидан олиб яратилган қонунлар бевосита халқнинг ўзи томонидан қўлланишини таъминлашга олиб келади.\nДавлатда жамиятнинг айрим қатлами ёки гуруҳлари манфаатларини кўзлаб қабул қилинган қонунлар амалда ишламайди ёки ижтимоий адолатсизликни келтириб чиқариши мумкин. Шунинг учун ҳам Конституциямизнинг 18-моддасида: «Ўзбекистон Республикасида барча фуқаролар бир хил ҳуқуқ ва эркинликларга эга бўлиб, жинси, ирқи, миллати, тили, дини, ижтимоий келиб чиқиши, эътиқоди, шахси ва ижтимоий мавқеидан қатъи назар, қонун олдида тенгдирлар. Имтиёзлар фақат қонун билан белгиланиб қўйилади ҳамда ижтимоий адолат принципларига мос бўлиши шарт», – деб қатъий белгилаб қўйилган.\nЎзбекистон Республикасининг «Ҳуқуқий ахборотни тарқатиш ва ундан фойдаланишни таъминлаш тўғрисида»ги қонунининг қабул қилингани фуқароларнинг ўз ҳуқуқ ва манфаатларига дахлдор бўлган қонун ҳужжатлари ва бошқа материаллар билан танишиб чиқиш имкониятини янада оширди. Бундан кейин фуқароларимиз ҳар қандай давлат органи, бошқа ташкилотлар ва мансабдор шахслардан ҳуқуқий ахборотни ҳеч қандай чекловсиз олиши кафолатланди.\nҲаракатлар стратегияси амалга киритилганидан буён мамлакатимизда юзга яқин қонун, икки мингдан ортиқ фармон ҳамда қарор қабул қилинди. Бу одамларнинг давлат раҳбари ва ҳукуматга мурожаатлари ошиб бораётгани, юртдошларимиз мамлакатда ўтказилаётган ислоҳотларга бефарқ эмаслиги, ўзларини қизиқтираётган барча масалалар ва муаммолар ечими излаб топилаётгани, ҳар биримизнинг ислоҳотларда эркин иштирок этаётганимизнинг далилидир.\n✔ 75  12:47, 21.01.2019\n✔ 358  12:03, 14.01.2019\n✔ 527  13:06, 07.01.2019\nАБДУЛЛА АВЛОНИЙНИНГ МАЪНАВИЙ-АХЛОҚИЙ ҚАРАШЛАРИ\nЎзбек халқининг маърифатпарвар, халқпарвар ва фидойи фарзанди Абдулла Авлоний 1878 йилда Тошкентда туғилган. У етти ёшидан эски мактабда, сўнгра мадрасада ўқийди.\n✔ 523  10:45, 04.01.2019\n✔ 514  12:51, 24.12.2018\n«Камолот» сўзини юртдошларимиз кўп қўллашади, суҳбатларида қайта-қайта талаффуз қилади. Аммо бу сўзнинг ўзаги «камол» (тўлиқ етуклик, мукаммаллик) эканига, «от» қўшимчаси кўпликни ифодалашига эътибор қилишмайди.\n✔ 491  12:57, 17.12.2018


Бухоролик йигит ҳазиллашиб ўз қариндошини отиб қўйди\n18:33 / 16.02.2017\nБухоро вилояти Жондор туманида даҳшатли фожиа юз берди. Ички ишлар вазирлиги матбуот хизматининг хабар беришича, Зарафшон ҚФЙ Тобогар қишлоғида яшовчи, ишламайдиган, 1996 йилда туғилган фуқаро Ш. отасига тегишли ва ИИБ рўйхатида бўлган «ТОЗ-34» русумли, 4356-рақамли ов қуролини рухсатсиз ов қилиш мақсадида уйидан олиб чиқиб, шу қишлоқда яшаган қариндоши, ўзининг «Матиз» русумли автомашинасида келган вақтида у билан ҳазиллашиб, уни отиб қўйган.\nНатижада, фуқаро С. олган тан жароҳатидан воқеа жойида вафот этган. Фуқаро Ш. эса ушланган.\nМазкур ҳолат юзасидан прокуратура органи томонидан фуқаро Ш.га нисбатан Ўзбекистон Республикаси Жиноят кодексининг 97-моддаси 1-қисми билан жиноят иши қўзғатилиб, ҳозирги вақтда дастлабки тергов ҳаракатлари олиб борилмоқда.


Тожикистонда Москва миграция марказининг ваколатхонаси пайдо бўлади. ????????\nБу Россия пойтахтида ишлашни хоҳлаган тожикистонликларга юридик иш учун рухсатномаларни олдиндан расмийлаштириш ва иш берувчи билан шартнома тузиш, Москва компанияларига еса Тожикистонда ходимларни уюшган ҳолда ёллаш имконини беради.\nМосква ҳукумати маълумотларига кўра, Тожикистон фуқаролари Москва томонидан берилган меҳнат патентларининг қарийб 40 фоизини ташкил қилади. Aсосан, Москвадаги тожиклар қурилиш майдонларида ва УЖК соҳасида ишлайди.\nAввалроқ, Тошкентда Москва миграция марказининг ваколатхонаси пайдо бўлган, бу Ўзбекистон фуқароларининг Москва ва Москва вилоятида қонуний равишда иш топишини осонлаштирган еди.\nРоссияда қайси соҳада ишлашингиз муҳим емас, агар буни қонуний йўл билан қилсангиз, ҳар доим Байболга шошилинч кредит олиш учун мурожаат қилишингиз мумкин. Биз Тожикистон, Ўзбекистон ва Қирғизистон фуқароларига ҳар қандай мақсадда қарзга пул берамиз. Мурожат қилинг!


Фориш туманида янги боғча қуриб битказилди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Фориш туманида янги боғча қуриб битказилди\nФориш туманида янги боғча қуриб битказилди\nФориш туманида мактабгача таълим муассасалари сони йилдан-йилга кўпайиб бормоқда. Туман ҳокими, 1-сектор раҳбари Абдивали Мустанов раҳбарлик қилаётган биринчи сектор ҳудудидаги “Боғдон” маҳалласидаги Боғдон кўчасида хусусий шерикчилик асосидаги икки қаватли мактабгача таълим муассаси қуриб битказилди.\nЛойиҳа қиймати 4 млрд. сўм бўлиб, 3 млрд. сўм “Қишлоққурилишбанк” кредити ва ташаббускор тадбиркор маблағи ҳисобига бунёд этилган ушбу мактабгача таълим муассасаси биноси замонавий архитектурани ўзида мужасссам этган. Карантин муддати тугагандан кейин ушбу мактабгача таълим муассасаси ўз фаолиятини хусусий шерикчилик асосида бошлайди.\nАйни кунда “Ҳадичабону” деб номланган мазкур мактабгача таълим муассасаси ҳовлисида ободонлаштириш ишлари амалга оширилмоқда.


Миннеаполисда анархия вужудга келмоқда. Трамп зўравонлик билан бўлса ҳам буни олдини олмоқчи | Qalampir.uz\nМиннеаполисда анархия вужудга келмоқда. Трамп зўравонлик билан бўлса ҳам буни олдини олмоқчи\nОлам\t31 Май 10:41 6386\nАҚШнинг Миннеаполис шаҳрида катта тартибсизликлар натижасида анархия – ҳокимиятсизлик вужудга келиши мумкин. Мамлакат Президенти Доналд Трамп унинг маъмурияти зўравонлик билан бўлса ҳам тартибсизликларни тўхтатишини ва анархиянинг олдини олишини айтди.\n"Биз радикал сўл қарашларга эга бўлган жиноятчиларни мамлакатимиз ва бутун дунёга ўт қўйишига йўл қўймаймиз", дейди Трамп.\nЭслатиб ўтамиз, 25 май куни Миннеаполис полицияси 46 ёшли афро-америкалик Жорж Флойдни ҳибсга олди. Ҳибсга олиш пайтида полициячилардан бири Флойднинг бўйнини тиззаси билан қисиб қўйди. Шундан кейин афро-америкалик реанимацияда вафот этди. Ҳодисанинг видеоёзуви Интернетда пайдо бўлди.\nФлойднинг ўлими Миннеаполисда кетма-кет тўрт кун давом этган тартибсизликларни келтириб чиқарди. Намойишчилар уйларни ёндириб, дўконларни талашди. Кейинчалик тартибсизликлар АҚШнинг бошқа шаҳарларига, жумладан Нью-Йорк, Лос-Анжелес ва Детройтга ҳам тарқалди.\nҚўлга олишда иштирок этган тўртта полиция ходими ишдан бўшатилган. Улардан бири Дерек Човин қотилликда айбланган.\nАввалроқ, Оқ уй олдида ҳам тартибсизликлар бошлангани ҳақида хабар берилган эди.\nАҚШ Жорж Флойд Миннеаполис\n24 Сентябрь 11:27 154890\n25 Сентябрь 18:04 51836\n24 Сентябрь 15:09 49298\n26 Сентябрь 13:35 29916\n24 Сентябрь 16:54 29165


23 ноябрь, 2020, 21:01\nТеглар:Элдор Шомуродов | Женоа | ЦСКА\nЭлдорга харидор кўп эди\nРоссиялик футбол агенти Александр Маньяков замонавий футболдаги ҳужумчилар масаласига оид фикрларини билдирди. Журналистлар ундан Элдор Шомуродовга қизиққан рус жамоалари нега уни қўлдан чиқаргани ҳақида сўради.\n- Бутун дунёда яхши ҳужумчига талаб катта. Молиявий томондан бақувват клублар ўз олдига қўйган вазифаларни бажариш учун синовдан ўтган ва ўзини кўрсатган форвардларга харидор бўлади. Чунки янги номларни олиб, куйиб қолиш ҳам мумкин.\nҚишки трансферлар вақтида ҳам савияси баланд ҳужумчиларнинг бозори чаққон бўлади. Шунга қарамай, ҳозир жамоалар таркиби шаклланиб бўлганини инобатга олсак, клублар бўш нуқталаргагина футболчини таклиф қилиши мумкин.\n“Динамо” ва ЦСКА каби клублар ўз таркибида кўришни истаган Элдор Шомуродовнинг “Женоа”га ўтиб кетгани ҳақида шуни айтишим мумкинки, бозорнинг ўз қоидаларини ўтказади. Шомуродов трансфери ҳал бўлаётган паллада Россия клублари молиявий масалада “Женоа”га яқинлаша олмаган. Уларнинг таклифи футболчига ҳам, клубга ҳам маъқул келган, - деди Александр Маньяков.


Хонлар муҳрида-бодом — Қўқон Садоси — Қўқон шаҳрининг расмий янгиликлари\n2019-08-29 от Qo'qon Sadosi\t/\nТарихдан маълумки, барча хонларнинг ўз муҳри бўлган. Айрим хонларнинг муҳри бодом шаклида бўлган экан. Бодом барака маъносини англатган. Қўқон хони Худоёрхон ўз муҳри учун иккита бодом шаклини танлаган.\nХудоёрхон ўрдасида жойлашган Қўқон маданияти тарихи Давлат музейи қарийб 120 йиллик тарихга эга. Музейда 80 мингдан ортиқ экспонатлар сақланмоқда. Ўзбекистоннинг энг кекса музейларидан бири бўлган бу масканда 5 та (тарих, табиат, санъат, илмий-оқартув ва фонд) бўлим ва 10 та (тасвирий санъат, метал ва сопол, махсус мато, буюмлар, ҳужжатлар, газета ва плакатлар, ёғоч буюмлар, археология ва нумизматика, табиат, фотонегатив ва суратлар) захирахоналар фаолият кўрсатиб турибди. Шунингдек, Фарғона туманининг Шоҳимардон ва Каптархона қишлоқларидаги мемориал музейлар, Марғилон шаҳри ва Олтиариқ туман тарих музейлари, Яйпан шаҳрида “Ўзбекистон тумани тарихи” каби тармоқлари фаолият кўрсатяпти.\nҚўлёзма ва ҳужжатлар коллекциясида Худоёрхоннинг сарой кутубхонасидан келтирилган, муқоваси теридан тайёрланган ва сарғиш рангда қолипланган Қуръони Карим китоби мавжуд. Бу қўлёзма кўфий хатида санъаткорона кўчирилган бўлиб, 75 жойига Худоёрхоннинг “вақф фисабилуллоҳ” ёзувли муҳри босилган.\nШунингдек, 36 та кичик муҳр ҳам бўлиб, унда ҳам “вақф фисабилуллоҳ 1287” дея қайд қилинган, ёзилган санаси ҳам кўрсатилган. Оятлар ўртасида 36 жойга ой, тамға, ёй, қуёш рамзлари тилло рангда босилган. Бу каби нодир қўлёзма ва ҳужжатлар нафақат вилоятнинг, балки бутун водийнинг узоқ ва яқин ўтмишини ўрганишда муҳим аҳамият касб этади.\nСуратда: 23 йилдан буён ҳунармандчилик билан машғул қўқонлик ёғоч ўймакор уста Аброржон Қосимов. Бу уста ҳунарманд фестивалда шогирдлари билан ясаган элликдан ортиқ совғабоп буюмлар билан қатнашади. Унинг ҳунармандчилик буюмлари орасида Худоёрхоннинг узугидаги муҳр шаклининг 10-15 баравар катталаштирилган кўриниши эътиборимизни тортди.\nЎқиганлар сони: 93\nРубрика: Жамият, Ҳунармандчилик Метка: festival\nПредыдущая запись40.000.000 сўм алимент ундириб берилди


MR Анальгин – medu.uz – Дорилар ҳақида маълумотлар ўзбек тилида\nHome Йўриқномалар MR Анальгин\nПрепаратнинг савдо номи: MR Анальгин\nфаол модда: метамизол натрий 1000 мг;\nПрепарат пиразолон ҳосиласидир. Таъсир механизми циклооксигеназани носелектив блокланиши ва арахидон кислотасидан простагландинларнинг ҳосил бўлишини сусайиши билан боғлиқ. Голль ва Бурдах тутамлари буйлаб экстра- ва интрарецептив оғриқ импульсларини ўтказилишига тўсқинлик қилади, таламусдаги оғриқни сезиш марказларининг қўзғалувчанлик бўсағасини оширади, иссиқни чиқарилишини оширади. Фарқли томони сув-туз алмашинуви (Na+ ва сувни тутилиши) га ва меъда-ичак йўлларининг шиллиқ қаватига кучсиз таъсирини белгиловчи аҳамиятсиз ифодаланган яллиғланишга қарши самарасидир. Оғриқни қолдирувчи, иситмани туширувчи ва кучсиз спазмолитик (сийдик чиқариш ва ўт чиқариш йулларининг силлиқ мушакларига нисбатан) таъсир кўрсатади.\nМушак ичига (м/и) юборилганидан кейин тез сўрилади ва жигарга тушади, у ерда фаол метаболитини ҳосил бўлиши билан гидролизга учрайди, ўзгармаган метамизол натрий оз миқдорда фақат вена ичига (в/и) юборилгандан кейин аниқланади. Қонда плазма оқсиллари билан қайтувчан боғланади – 50-60%. Препаратнинг асосий қисми сийдик билан метаболитлари кўринишида чиқарилади. Метаболитлари кўкрак сути орқали ҳам чиқарилади. Препарат кўп марта юборилганида унинг фармакокинетикаси ўзгармайди.\nИситма синдроми (инфекцион-яллиғланиш касалликлари, ҳашоратлар: чивинлар, арилар, сўналарни чақиши ва бошқа посттрансфузион асоратлар). Оғриқ синдроми (кучсиз ва ўртача): шу жумладан невралгия, миалгия, артралгия, ўт санчиғи, ичак санчиғи, буйрак санчиғи, жароҳатлар, куйишлар, декомпрессия касаллиги, ўраб олувчи темиратки, орхит, радикулит, миозит, операциядан кейинги оғриқ синдроми, бош оғриғи, тиш оғриғи, альгодисменорея ва ҳоказоларда қўлланади.\nМ/и ёки в/и (айниқса кучли оғриқларда) буюрилади.\nКатталарга – 250-500 мг дан суткада 3 марта. Максималбирмарталик доза- 1 г, суткалик доза – 2г. Болаларга 5-10 мг/кг ҳисобидансуткада 2-3 марта буюрилади. 1 ёшгача бўлганболаларга препарат фақат мушак юборилади. Инъекция учунюбориладиганэритматанаҳароратида бўлиши керак. 1 г дан ортиқдозалар в/и юборилишикерак. Шоккақаршидаволашниўтказишучуншароит бўлиши керак. Артериалбосимникескинпасайишиниэнг кўп учрайдигансабаби,инъекцияниҳаддан ташқаритезлиги, шу сабаблив/июборишниаста-секин (минутига 1 мл дан ортиқ бўлмагантезликда), беморниётганҳолатида, юракқисқаришларисони ванафасолишлар сонининазоратиостидаўтказишкерак.\nСийдик-чиқариш тизими томонидан: буйрак функциясини бузилиши, олигурия, анурия, протеинурия, интерстициал нефрит, сийдикни қизил рангга бўялиши.\nАллергик реакциялар: эшакеми (шу жумладан конъюнктива ва бурун-ҳалқум шиллиқ қаватида), Квинке шиши, кам ҳолларда – хавфли экссудатив эритема (Стивенс-Джонсон синдроми), токсик эпидермал некролиз (Лайелл синдроми), бронхоспастик синдром, анафилактик шок.\nҚон яратишаъзоларитомонидан:агранулоцитоз, лейкопения, тромбоцитопения.\nЎта юқори сезувчанлик, қон яратилишини сусайиши (агранулоцитоз, цитостатик ёки инфекцион нейтропения), жигар ва буйрак етишмовчилиги, глюкозо-6-фосфатдегидрогеназа танқислиги билан боғлиқ бўлган наслий гемолитик анемия, «аспирин» астмаси, анемия, лейкопения, ҳомиладорлик (айниқса I уч ойлигида ва охирги 6 ҳафтада), лактация даври, 3 ойликкача бўлган болалар ёки меъда ва ўникки бармоқ ичакнинг яра касалигини зўрайиш босқичида қўллаш мумкин эмас.\nЭҳтиёткорлик билан: янги туғилган чақалоқлар (3 ойликкача), буйрак касалликлари (пиелонефрит, гломерулонефрит – шу жумладан анамнездаги), этанолни узоқ вақт ҳаддан ташқари истеъмол қилиш. Систолик артериал босими 100 мм сим. уст. дан паст бўлган беморларга ёки қон айланишини беқарорлигида (масалан, миокард инфаркти, кўпсонли жароҳатлар фонида, бошланаётган шокда) в/и юбориш.\nФармацевтик номутаносибликни ривожланишини юқори эҳтимоли туфайли, бошқа дори воситалари билан бир шприцда аралаштириш мумкин эмас. Этанолнинг самараларини кучайтиради; хлорпромазин ёки фенотиазин ҳосилалари билан бир вақтда қўллаш яққол гипертермияни (тана ҳароратини ошишини) ривожланишига олиб келиши мумкин. Метамизол билан даволаш вақтида рентгеноконтраст моддаларни, қон ўрнини босувчи коллоид эритмаларни ва пенициллинни қўллашмумкин эмас. Циклоспоринни бир вақтда буюрилганида қонда охиргининг концентрацияси камаяди. Метамизол перорал гипогликемик дори воситалар, билвосита антикоагулянтлар, глюкокортикостероидлар ва индометацинни оқсил боғидан сиқиб чиқариб, уларнинг фаоллигини оширади. Фенилбутазон, барбитуратлар ва бошқа гепатоиндукторлар бир вақтда буюрилганида метамизолнинг самарасини камайтиради. Бошқа нонаркотик анальгетиклар, трицикллик антидепрессантлар, контрацептив гормонал дори воситалари ва аллопуринол билан бир вақтда буюрилганида, уларнинг заҳарлилигини кучайишига олиб келиши мумкин. Седативвоситаларваанксиолитиквоситалар (транквилизаторлар) метамизолнинг оғриқни қолдирувчи таъсирини кучайтиради. Тиамазол ва цитостатиклар лейкопенияни ривожланиш хавфини оширади. Кодеин, Н2–гистаминоблакаторлар ва пропранолол (фаолсизланишини секинлаштиради) метамизолнинг самарасини кучайтиради.\n5 ёшгача бўлган болаларни ва цитостатик воситаларни олаётган беморларни даволашда, метамизол натрийни қабул қилиш фақат шифокор кузатуви остида ўтказилиши керак. Ўзлаштираолмаслик жуда кам учрайди, бироқ препарат в/и юборилганидан кейин анафилактик шокнинг ривожланишини хавфи, препарат ичга кабул қилинганидан кейингига нисбатан юқори. Атопик бронхиал астмаси ва поллинози бўлган беморларда аллергик реакцияларни ривожланишининг юқори хавфи мавжуд. Метамизол натрийни қабул қилиш фонида агранулоцитоз ривожланиши мумкин, шунинг учун ҳароратни сабабсиз кўтарилиши, этни увишиши, томоқда оғриқ, ютишни қийинлашиши, стоматит аниқланганида, шунингдек вагинит ёки проктит кўринишлари ривожланганида, препаратни дарҳол бекор қилиш лозим. Узоқ вақт қўлланганида периферик қон манзарасини назорат қилиш лозим. Қориндаги ўткир оғриқларни йўқотиш учун ишлатиш мумкин эмас (сабаби аниқланмагунича). М/и юбориш учун узун игнани ишлатиш керак. Метаболитининг чиқарилиши ҳисобига сийдик қизил рангга бўялиши мумкин (аҳамиятга эга эмас).\nСимптомлари: кўнгил айниши, қусиш, гастралгия, олигурия, гипотермия, АБ ни пасайиши, тахикардия, ҳансираш, қулоқларда шовқин, уйқучанлик, алаҳсираш, онгни бузилиши, ўткир агранулоцитоз, геморрагик синдром, ўткир буйрак ва/ёки жигар етишмовчилиги, тиришишлар, нафас мушакларини фалажи.\nДаволаш: қусишни чақириш, зонд ёрдамида меъдани ювиш, тузли сурги воситалар, фаоллаштирилган кўмир, жадалланган диурез, гемодиализ ўтказиш, тиришиш синдроми ривожланганда в/идиазепам ва тез таъсир қилувчи барбитуратларни юбориш.\n2 мл дан нейтрал ёки рангсиз шиша ампулаларда. 10 ампуладан поливинилхлорид плёнкали контур уяли ўрамда. Контур уяли ўрам картон пеналларга жойланади, ҳар бир пеналга қўллаш бўйича йўриқномаси жойланади.\nҚуруқ, ёруғликдан ҳимояланган жойда, 25˚С дан юқори бўлмаган ҳароратда сақлансин.


«Пахтакор» ва «Насаф» Осиё Чемпионлар лигасидаги учрашувларини кетма-кет бошлайди — Sof.uz\n«Пахтакор» ва «Насаф» Осиё Чемпионлар лигасидаги учрашувларини кетма-кет бошлайди\n5.04 14:27 154 Спорт\nИлк турда 7 апрель куни Эроннинг "Сепахан" клуби билан тўқнаш келинади. Бурайдага Славче Войнески 27 нафар футболчини олиб кетишга қарор қилди.\nДарвозабонлар - Элдор Суюнов, Санжар Қувватов, Азиз Исақов, Байрам Нажафалиев.\nҲимоячилар - Ҳожиакбар Алижонов, Шаҳзод Азмиддинов, Шерзод Аъзамов, Алексей Ларин, Камен Хаджиев, Жасур Ёқубов, Фарруҳ Сайфиев, Беҳруз Асқаров.\nЯрим ҳимоячилар - Одил Ҳамробеков, Икром Алибоев, Сардор Собирхўжаев, Аббос Файзуллаев, Руслан Розиев, Аббос Эргашбоев, Сардор Рашидов, Ҳожимат Эркинов, Азиз Турғунбоев, Диёр Холматов, Оливер Шаркич, Муҳаммадали Ўринбоев.\nҲужумчилар - Драган Черан, Миржаҳон Мираҳмадов, Шаҳриёр Жабборов.\nНасаф» ОЧЛ даги юришини 8 апрель куни бошлайди.\nИлк рақибимиз Қатарнинг «Ал-Садд» жамоаси бўлади. Беллашув Тошкент вақти билан 22:15 да бошланади.\n«Насаф» Даммам шаҳрида бўлиб ўтадиган гуруҳ босқичида иштирок этиш учун 23 нафар футболчи билан келган.\nДарвозабонлар: Умиджон Эргашев, Азамат Сойибов, Абдувоҳид Неъматов.\nҲимоячилар: Алибек Давронов, Ҳусниддин Алиқулов, Ғолиб Ғайбуллаев, Дилшод Саитов, Сардор Садуллаев, Зафармурод Абдираҳматов, Умарбек Эшмуродов.\nЯрим ҳимоячилар: Муродбек Раҳматов, Шароф Муҳитдинов, Иван Соловев, Суҳроб Нуруллоев, Баҳром Абдураҳимов, Шаҳзод Акрамов, Акмал Мозговой, Азиз Холмуродов, Аслиддин Турсунпўлатов, Ойбек Бозоров, Марко Станоевич.\nҲужумчилар: Ҳусайн Норчаев, Семир Смайлагич.


Latiflar (Toplam 10) » Скачать музыку бесплатно новинки музыки 2016-2017\nLatiflar (Toplam 10)\nБир куни бир бола кўчада дўстини ураётган экан, шунда бир отаҳон кебқолиб: — Болам дўстингни нимага уряпсан, деса Бола айтибди: — У мени икки йил олдин бегимот деб мазаҳ қилганди, дебди — Икки йил олдин мазаҳ қилган бўлса, нимага ҳозир уряпсан, дебди — Бугун зоопаркга бориб бегимот нималигини кўрдим-да.******Подшо узоқ муддатлик овга кетган эди. Бошқа мамлакатдан элчи келиб қолди. Вазир уни парвариш қилишни Афандига топширди. Афанди ҳар куни ошпазга тайинлаб, элчини қирғовул, бедана, каклик гўштларидан тайёрланган сара овқатлар билан боқар эди. Орадан беш-ўн кун ўтди, қуш гўшти элчининг меъдасига тегиб, у ошпаздан сўқим гўштидан овқат тайёрлаб беришни илтимос қилди. Ошпаз унинг тилига тушунмай, вазирга мурожаат қилди. У ҳам тушунмай Афандидан тушунтириб беришни илтимос қилди. Афанди элчи ҳузурига бориб, имо-ишоралар билан мақсадини сўраган эди, у икки қўлини боши устига шохга ўхшатиб, ўз тилида алланарсалар деди, Афанди сира ҳам тушунмади. — Элчи нима хоҳлар экан?— сўради вазир. — Элчининг икки қўлини боши устига кўтаргани унинг подшони кўрмоқчиман дегани,— деб жавоб берди Афанди.


Клинтон қиёфадоши билан алмаштирилгани ҳақида шубҳалар пайдо бўлди\n22:15 / 12.09.2016\nИжтимоий тармоқларда АҚШ президентлиги учун сайловда Демократлар партиясидан номзод бўлган Ҳиллари Клинтоннинг соғлиги ёмонлашгач, уни қиёфадоши алмаштириши мумкинлиги ҳақида шубҳалар билдирилмоқда. Бу ҳақда Metro хабар тарқатган.\nБаъзи фойдаланувчилар эса Клинтон хонимнинг касали шифокор айтганидек ўпка яллиғланишидан ҳам жиддийроқ бўлиши мумкинлигини айтишган. Ҳатто, Ҳиллари Клинтон вафот этиши ва юқорида айтилганидек, унинг ўрнига қиёфадош чиқишлар қилиши мумкинлиги ҳақида фикр билдираётганлар бор.\nУларнинг бундай тахминларига Ҳиллари Клинтон ўзини жуда ёмон ҳис қилганидан кейин қизиникига олиб кетилиши ва 1,5 соатдан кейин бутунлай соппа-соғ ҳолда қайтиб келиши сабаб бўлган.\nБир қатор интернет фойдаланувчиларининг ҳисоблашича, бу ҳақиқий Клинтон эмасди. Конспирологлар унинг бурнига эътибор қаратишган, уларнинг айтишича, гўё қиёфадошнинг бурни учи пастга қараган, ҳақиқий Клинтон хонимнинг бурни эса юқори кўтарилган ҳолда эди.\nШунингдек, "Ҳиллари Клинтон қисқа вақт ичида озиб кетгани"дан ҳайронлигини билдирганлар ҳам бор.\n«Улар тахмин қилишмоқдаки, бу ишлар жамоатчиликни Ҳиллари Клинтонда мия билан боғлиқ хасталик борлиги ҳақидаги хабарлардан чалғитиш учун ўйлаб топилган. Улардан баъзилари Клинтон хонимда Паркинсон хасталиги борлигини айтишган, ёки унинг вафот этганини тахмин қилганлар бор», — дея ёзган Metro.\nНашр ижтимоий тармоқларда #HillarysBodyDouble ва #IsHillaryalive каби ҳэштеглар оммалашганига эътибор қаратишган.\nМосквада Путиннинг қиёфадоши топилди\nБеайб америкалик жиноятчи қиёфадоши сабабли 17 йиллик умрини қамоқда ўтказди


28.01.2020 15:55 0 26604\nХитойда тарқалиб бораётган коронавируси инсониятни тобора хавотирга солмоқда. Вирус инсон организмига қандай таъсир қилишини ва белгиларини CNN нашрида тақдим этилган инфографика орқали кўришингиз мумкин.\nЎзбекистон Соғлиқни сақлаш вазирлиги коронавируси одамдан одамга юқиши пассив бўлиб, касаллик асосан ҳайвонлар орқали тарқалишини таъкидлаган эди.\nМавзу доирасида: Мутахассис коронавирусни даволашга қанча вақт кетишини маълум қилди\nВазирлик расмда кўрсатилган аломатлар пайдо бўлганда зудлик билан шифокорларга мурожаат қилишини ва оддий тумов касаллигини ҳам уй шароитида даволамаслигини сўраган.\nҲозирги вақтга қадар вирусдан 106 киши ҳалок бўлди, 976 кишининг аҳволи оғирлигича қолмоқда.\nинфографика соғлиқни сақлаш коронавирус\nИнфографика бугун, 01:09\nКоронавирус Кеча, 23:27\nЖаҳонда коронавирусга чалинганлар сони 1 миллиондан ошди\nКоронавирус Кеча, 23:23\nЎзбекистонда яна 15 кишида коронавирус инфекцияси аниқланди\nКоронавирусдан тузалган юртдошимиз билан суҳбат: «Аввалига оғзим қуриб, таъм сезмай қолдим, иштаҳам йўқолди!»\nНавоийдаги карантиндагилар манзилига кузатилди. Уларнинг ҳеч бирида касаллик аниқланмади (фото)\nЎзсаноатқурилишбанк Asiamoney томонидан тақдирланди\n#шифокорлар - 45


Жаҳонда глобаллашув жараёнлари кундалик ҳаётимизга тез суръатлар билан ҳамма соҳаларда кириб келиши ҳозирги шароитда мафкуравий таъсир кўрсатишнинг ўткир қуролига айланиб бормоқда. Бу эса ғарбдаги ҳар-хил сиёсий кучларнинг манфаатларига хизмат қилиб “оммавий маданият” деган ниқоблар остида ахлоқий беҳаёлик, индивудуализм, эгоцентризм ғояларини тарқатишни мақсад қилиб қўйиб бошқа халқларнинг шу жумладан, ўзбек халқининг ҳам кўп минг йиллик маънавий, маданий қадриятларига беписандлик қилиб, улардан воз кечишга ундамоқда. Бундай ёвуз мақсадлар “эркинлик ва демократияни олға силжитиш” ниқоби остида амалга оширилмоқда. Бу каби ҳаракатлар халқимизнинг муқаддас маънавий фазилатлари бўлган ибо ва ҳаё, оила муқаддаслиги каби қадриятларимизга салбий таъсир қилиши шубҳасиздир. Ҳақиқатдан ҳам “оммавий маданият” деб аталмиш ғоялар турли йўллар билан мамлакатимизга, яъни кинолар, турли ҳил жинсий беҳаёликни акс эттирувчи кассеталар, радио, телевидение ва ҳатто қўл телефонларида ёзиб бериш орқали ёшларимиз онгига таъсир қилмоқда.\nБизнинг аждодларимиз қадим-қадимдан комил инсон ҳақидаги шарқона аҳлоқий мезонларни ва комил шахснинг маънавий қирраларини ишлаб чиқиб халқимиз онгу тафаккурида асрлар давомида сайқал топган ор-номус, уят ва андиша, шарму-ҳаё, ибо ва иффат, камтарлик, катта-кичикларга ҳурмат каби юксак маънавий хислатлар ҳаётимизда амал қилиб келмоқда. Бундай халқимизга мос эзгу ва гўзал аҳлоқий фазилатлар муқаддас маънавий қадриятларимизнинг асл мазмунини ва моҳиятини ташкил этади. Бу каби ҳалқимизнинг гўзал миллий фазилатлари ўрнини ғарбона беҳаё, беибо ахлоқий урф-одатлар эгаллашига асло йўл қўйиб бўлмайди.\n“Оммавий маданият” интернет орқали ҳар бир хонадонга бемалол кириб бормоқда. Айниқса, кичик ёшдаги болалар ҳали дунёни таниб-танимасдан унинг сирли ва сеҳрли тузоғига илинмоқда. Интернет кафе ва компьютер клублар “оммавий маданият”нинг беминнат тарғиботчилари десак хато бўлмайди. Шунинг учун инсониятнинг миллий ва диний қадриятлардан узоқлашиши ва ахлоқий инқирозига сабаб бўлаётгани ҳеч кимга сир эмас. Компьютер хонага йўл олган бола у ердан маънавий-ахлоқий жиҳатдан бойиб қайтади деб ўйлаган ота-оналар хато қилган бўладилар. У ерга борган болалар кўпроқ шафқатсизлик, бировни қатл қилишдан роҳатланиш каби иллатларни юқтириб қайтадилар. Чунки у ерда ўйин ўйнаётган болаларнинг аксари турли қуроллар орқали қатл ўйинларини ўйнаётганига гувоҳмиз. Баъзилар, “оммавий маданият”ни зангга ўхшатишган. Агар у ўз вақтида муҳофаза қилинмаса, ҳатто метин иродани, мустаҳкам эътиқодни ҳам емиради. Ахлоқий\nбузуқлик билан миллатни ичдан бузиш, муқаддас қадриятларимизни йўқотиш, уларнинг ўрнига манқуртлик, имонсизликни жорий қилиш шунчаки ўйин-кулгу ва кўнгил очиш билан боғлиқ “маданият” эмас, балки ёвуз мақсадлар, миллатни миллий ўзагидан айириб, оломонга айлантириш каби хунрезликлар ётганини айниқса, ёшлар англаб етмайдилар.\nМиллий маънавиятимиз, маданиятимизга зид бўлган зарарли урфга айланаётган одатлар ва мафкуравий хуружларнинг асл мақсад ва моҳиятини очиб бериш асосида, ёшларни ўзининг мустақил фикрига эга, маънавий хуружларга қарши собит тура олишга қодир бўлган, иродали, фидойи, ўзбек халқига хос ибо ҳаёли миллий ғурурли, ватанпарвар, ғоявий чиниққан инсонлар қилиб тарбиялаш бугунги куннинг энг долзарб вазифаларидан биридир. Бундай вазифани бажаришга эришиш учун ҳамиша хушёр ва жонкуярлик ҳамда ақл-идрок билан маънавий-тарбиявий ишларни тинимсиз олиб бориш ҳар бири кишининг муқаддас бурчи бўлиб қолишини унутмаслигимиз керак.\nҚўшкупир туман Хазрати Эшонбобо масжиди имоми\nPrevious Post:Ҳотиржамлик – энг катта бойлик\nNext Post:ОСОНЛАШТИРИНГ, ҚИЙИНЛАШТИРМАНГ, БАШОРАТ БЕРИНГ НАФРАТЛАНТИРМАНГ


Сирдарёда савдо-логистика терминали ташкил этилади | NORMA.UZ\nБу Вазирлар Маҳкамасининг 2020 йил 19 мартдаги 173-сон қарорида назарда тутилган.\nСавдо-логистика терминалини қуриш учун «Sirdaryo savdo logistika markazi» корхонасига Сирдарё вилоятининг Сайхунобод туманидаги «Фаровон» МФЙ ҳудудида қишлоқ хўжалигига мўлжалланмаган ер участкаси, истисно тариқасида, тўғридан-тўғри ажратилади.\nЛойиҳани амалга ошириш доирасида 2020–2024 йилларда металл, ёғоч ва ёғоч маҳсулотларини сақлаш, уларга ишлов бериш ва тарқатиш бўйича терминал қурилиши учун 25,0 млн АҚШ доллари миқдорида инвестиция киритиш режалаштирилмоқда. Хитойнинг «Xinjiang Guorui Economic & Trade Co., LTD» компанияси инвестор бўлади. Камида 200 та янги иш ўринларини ташкил этиш назарда тутилган.\nВетеринария ва чорвачиликни ривожлантириш давлат қўмитаси, ДБҚ, Соғлиқни сақлаш вазирлиги, Экология ва атроф муҳитни муҳофаза қилиш давлат қўмитаси, «Ўзстандарт» агентлиги ва «Ўздавкарантин» инспекцияси бўлинмалари терминал ҳудудида бепул жойлаштирилади. Бу божхона, экспресс-лаборатория, фитосанитария, ветеринария, санитария-эпидемиология масалаларини ҳал этишга, экологик назорат ўтказиш ва мувофиқликни баҳолаш ишларини жойларда «ягона дарча» тамойили асосида кўрсатишга имкон яратади.\nШунингдек савдо-логистика терминалида давлат ва тижорат хизматлари, шу жумладан халқаро логистика хизматлари кўрсатилади.\nҲужжат Қонун ҳужжатлари маълумотлари миллий базасида эълон қилинган ва 20.03.2020 йилдан кучга кирди.\nКорпоратив пластик ҳар ерда қабул қилинади\nҲКП маблағларини нималарга сарфлаш мумкин


Мақола топилди: 134 та\n4. Халқаро бахшичилик санъати фестивали: Наманган қандай тадорик кўрди?\n6. Таваллуд кун муборак: Жасоратли журналист Раҳимжон Ирисов 60 ёшда!\n10. Президент ташрифидан сўнг: Эндокринология диспансери замонавий бинога кўчирилди\n11. "Макшрейдор" Наманганга нега борди?\n12. Инсон хотираси азиз, қадри юксак: Наманганда байрам қандай ўтди?\n14. Халқ қабулхоналари ишончни қозона оляптими?\n15. Президент Ўзбекистон аҳлини Ҳайит билан табриклади


Табиатдан унумли фойдаланиш тадбирларига маблағлар ажратиш ва давлат экологик экспертизаси » Ekologiya » Referat » Referat | Haqida\nAsosiy / ReferatEkologiya Табиатдан унумли фойдаланиш тадбирларига маблағлар ажратиш ва давлат экологик экспертизаси\nТабиатдан унумли фойдаланиш тадбирларига маблағлар ажратиш ва давлат экологик экспертизаси\nFayl hajmi 30,43 kB\n1.\tТабиатдан фойдаланишни бошқаришнинг асосий инструментлари\n2.\tЭкологик фондлар тизими.\n3.\tДавлат экологик экспертизаси.\nТабиатдан фойдаланишни бошқаришнинг асосий инструментлари\nЭкологик мониторинг. Экологик мониторинг атроф табиий муҳит ва унинг ресурслари ҳолатини маълум дастур асосида мунтазам кузатиш, баҳолаш, башоратлашнинг маълум тизими бўлиб экологик – иқтисодий бошқаришни ахбаротлар билан таъминлашга хизмат қилади.\nЎзбекистон Республикасидаги миллий мониторинг тизими уч турни ўз ичига олади: санитария – гигиена мониторинги, экологик мониторинг, иқлим мониторинги. Уларнинг функциялари қўйидагилар: атроф муҳит ҳолатини кузатиш, ҳолатини баҳолаш, ва башоратлаш.\nТабиатни муҳофаза қилиш давлат қўмитаси таҳлилий назорат давлат инспекцияси ҳозирги вақтда республикамизнинг ҳаво муҳити, тупроқ ва очиқ сув ҳавзалари ягона мониторинг тизимини барпо этиш ишларини амалга ошираётир. Унинг асосий фаолияти ифлослантириш манбалари мониторинг дастурини амалга оширишга йўналтирилган.\nМониторинг тизимини янада такомиллаштириш учун мунтазам кузатувларнинг технологик даражасини такомиллаштириш ва мониторинг тармоғини кенгайтириш лозим.\nЭкологик стандартлар ва нормативлар. Ҳар бир мамлакатда бўлгани каби атроф муҳитни муҳофаза қилишнинг ва табиий ресурслардан фойдаланишнинг стандартлари ва норматив ҳуқуқий тизими Ўзбекистонда ҳам яратилгандир. Мазкур стандарт ва нормативлар атроф муҳит сифатига қўйилган чеклашлар ва талабларнинг ўзаро боғлиқ комплекси, шунингдек ишлаб чиқариладиган маҳсулот ва хизматларнинг ишлаб чиқариш технологик ва ташкилий бошқарув жараёнларига талаблар бўлиб, улар воситасида аҳоли ва ишлаб чиқаришнинг экологик хавфсизлиги кафолатланади. Генетик фондни сақлаш, иқтисодиётнинг барқарор ривожланиши, табиий ресурслардан оқилона фойдаланиш, уларни такрор ишлаб чиқаришни таъминлаш ҳам унинг асосий вазифаларидан ҳисобланади.\nЎзбекистонда қабул қилинган стандарт ва нормативларга қуйидагилар киради:\n•\tифлослантиришнинг турғун ва ҳаракатдаги манбалари чиқарадиган ифлослантирувчи моддаларига норматив ва лимитлар;\n•\tзаҳарли чиқиндиларнинг шаклланиши ва жойлашиш нормативи;\n•\tсув олиш ва ўрмондан фойдаланиш лимитлари;\n•\tбиоресурслардан фойдаланишга квоталар;\n•\tмуҳофаза қилинадиган ҳудудлардан фойдаланиш ва бориб кўриш нормативлари;\n•\tёввойи ўсимликни йиғиш ва ҳайвонларни овлаш нормативлари ;\n•\tалоҳида худудларда ифлослантирувчи ҳамда заҳарли моддалардан фойдаланишни тақиқлаш нормалари\n“Табиатни муҳафаза қилиш тўғрисида” ги қонуннинг олтинчи бўлими атроф муҳит сифатини нормативлар ва стандардлар билан тартибга солишга бағишлангандир. Шунингдек, Ўзбекстон Республикаси “Давлат санитария назорати тўғрисидаги”ги қонунининг қатор моддаларида санитария нормалари, қоидалари ва гигиена норматевларига қўйиладиган талаблар берилган.\nАтроф муҳитга таъсирининг йўл қўйиш мумкин бўлган энг юқори даражаси норматевларнинг иқтисодий, ижтимоий, рекрация, табиий муҳитга физик, кимёвий, биологик, ўзгаришлари кўрсаткичларини белгилашга асос бўлади. Атроф муҳит сифатига таъсирининг йўл қўйиш мумкин бўлган норматевлари ваколатли давлат органлари тасдиқлаган техник нормалардир.\nЭкологик норматевлар икки гуруҳга бўлинади:\n2.\tишлаб чиқариш-хўжалик;\n1.\tСанитария-гигиена норматевлари инсон саломатлигига мувофиқ келувчи атроф муҳит кўрсаткичларини белгилайди. У аҳолини санитария-эпедимология масалаларида хотиржамликлигини таъминлаш асосининг таркибий қисмига киради. Бунда заҳарли моддалар, радиактев моддалар, ҳамда шовқиннинг йўл қўйиш мумкин бўлган нормаларини белгилайди.\n2.\tИшлаб чиқариш-хўжалик норматевлари зарарли таъсир манбаларининг зарарли моддалар ни чиқариб юбориш ва ташлаш норматевлари бўлиб, улар фаолиятининг маълум бошланғич ҳолатини чеклайди.\nИшлаб чиқариш-хужалик нормативлари зарарли таъсир манбаларининг зарарли моддаларни чиқариш ва ташлаб юбориш нормативлари бўлиб, улар фаолиятини маълум бошланғич ҳолатини чеклайди. Бу категорияга атроф табиий муҳитни муҳофаза қилишнинг экологик талабларниўз ичига олган технологик, қурилиш, шаҳарсозлик қоидалари киради. Йўл қўйилиши мумкин бўлган чиқармалар корхоналар, муассасалар, ташкилоклар бўйича эмас, балки инвентаризация асосида ташланмалар ва чиқиндилар манбалари бўйича аниқланади, чунки бир корхонада бир нечта шундай манбалар бўлиши мумкин. Табиатни муҳофаза қилиш фаолиятини стандартлашнинг учта асосий йўналиши бор:\n1.\tАтроф-муҳитга юқори таъсир экологик нормативларини белгилаш. Атроф-муҳитга таъсир нормативлари таъсир манбаларидан атроф муҳитга моддалар ёки энергиянинг йўл қўйиши мумкин бўлган шаклдаги миқдорда тушишини белгилайди; худудий-мамурий бирликлар доирасида турли хужалик ва бошқа объектларнинг атроф муҳитга умумий таъсири миқдори( атроф-муҳитга таъсирнинг худудий нормативлари).\n2.\tЭкологик-ташкилий стандартларни белгилаш. Бу атроф-муҳитни муҳофаза қилишни ташкил этишга қўйиладиган асосий талабларни ифода итади.\n3.\tЭкология атамаларини стандартлаштириш У ёрдамчи аҳамиятга эга бўлиб, атамаларни талқинини ўрнатишга имкон беради, ҳамда янги стандартларни ишлаб чиқиш ва мавжутларидан самарали фойдаланишга имкон беради.\nЎзбекистонда стандартлаштириш ва нормативлаштириш борасида қатор тадбирлар амалга оширилмоқда. Бунда атроф муҳит муҳофазаси ва табиий ресурслардан самарали фойдаланишга йўналтирилган.\nЎзбекистонда стандартлаштириш ва нормативлаш бўйича асосий орган давлат стандартлаштириш ва метрология қумитаси ҳисобланади. Табиатни муҳофазаси ва табиий ресурслардан самарали фойдаланиш соҳасидаги стандартлаштириш ва метрологияси билан Табиатни муҳофаза қилиш Давлат қўмитасини “Давлат ихтисослашган таҳлил назорати инспекция”си шуғулланади. Бу инспекция табиатни муҳофаза қилиш қўмитасининг структураси, ҳамда тегишли идора ва вазирликлар билан биргаликда стандартлаштириш соҳасида методик, норматив-техник ва бошқа хужжатларни ишлаб чиқади, жорий этади, амалга ошишини назорат қилади. Хозирда табиатни муҳофаза қилиш саҳасида ва табиий ресурслардан фойдаланишда стандартлаштириш ва метрология бўйича маълумотлар банки шаклланаётир, атроф муҳит муҳофазаси бўйича норматив ва методик ҳужжатлар фонди яратилган.Табиатни муҳофаза қилиш Давлат ихтисослашган таҳлил назорати инспекцияси томонидан қўйидаги экологик стандартлар қўлланилмоқда;\n\tатмосфера ҳавосининг сифати:\n\tиш жойларида ҳаво сифати;\n\tер усти сувлари сифати;\n\tер ости сувлари сифати;\n\tозиқ овқат маҳсулотлари сифати;\n\tатмосфера ҳавосига ифлослантирувчи моддалар чиқариш нормативлари;\n\tоқар сув манбаларига ифлослантирувчи моддаларни ташлаш нармативлари;\n\tчиқиндиларни шаклланиши нормалари;\nТабиатдан фойдаланиш фаолиятларини лицензиялаш. Янги иқтисодиёт шароитида табиий ресурслардан самарали фойдаланиш асосий масалалардан ҳисобланади. Иқтисодиётни экологик иқтисодий бошқариш ва иқтисодиётни экологиялаштириш, улардан фойдаланишни иқтисодий механизмларини яратиш ва фойдаланишни хуқуқий асосларига қуриш мустақилигамизни дастлабки йилларидан бошлаб амалга оширала бошлаган. Табиий ресурслардан фойдаланиш ва табиий муҳитга таъсир ўтказиш билан боғлиқ хужалик ва бошқа фаолиятга фақат тегишли лицензия мавжудлигидагина рухсат берилади. Лицензия унинг эгасига аниқ табиий ресурсдан фойдаланишни хуқуқи бўлиб, унда олдиндан келишилган талаб ва шартлар белгиланган бўлади. Лицензия бериш хуқуқи Ўзбекистон республикасида Вазирлар Махкамасини тегишли камиссияси тамонидан амалга оширилади.\nТабиатдан фойдаланишни лицензиялаш-маъмурий-хуқуқий- йўл билан экологик – иқтисодий муносабатларни тасдиқлаш, рухсат бериш, ваколат бериш каби методлар орқали тартибга солишнинг номоён бўлишидир. Табиатдан фойдаланишни лицензиялашнинг моҳияти қўйидагича:\n\tтабиий ресурс эгасининг ёки унинг мулкдори акти;\n\tтабиий ресурслардан фойдаланиш устидан давлат назаратини амалга ошириш шакли;\n\tтабиатдан оқилона фойдаланишни тартибга солиш воситаси;\nЛицензиялаш бир йил муддатга талабгорни аризаси ёки танлов асосида берилади. Экологик талабларни бузганлик ёки амал қилмаганлиги каби сабаблар аниқланса, лицензия мавжуд қонунлар асосида бекор қилинади ёки бошқа шахсга берилади.\nТабиий ресурслардан фойдаланишни экологик лицензиялаш Табииатни Муҳофаза қилиш Давлат қўмитасини жойлардаги худудий органлари томонидан амалга оширилади.\nЭкологик сертификатлаш. Экологик сертификатлаш қуйидаги мақсадларда амалга оширилади:\nа) маҳсулотнинг атроф-муҳит, ҳаёт, саломатлик, мулк учун хавфсизлигини назорат қилиш;\nб) тайёрловчи (ишлаб чиқарувчи)нинг маҳсулот сифати кўрсаткичлари бўйича баёнотининг тасдиқланиши;\nв) истеъмолчини тайёрловчи, сотувчи, ижрочининг инсофсизлигидан ҳимоя қилиш;\nг) истеъмолчига маҳсулотни компетентли танлашга ёрдам бериш;\nд) Ўзбекистоннинг ягона товар бозорида ва ундан ташқарида (халқаро иқтисодий, илмий-техник ҳамкорлик ва савдо) корхоналар, муассасалар, ташкилотлар, тадбиркорлар фаолияти учун шароит яратиш.\nЭкологик сертифекациялашда экологик ҳавфсиз, экологик талабларга мос тушадиган, инсон ҳаётига ва фаолиятига, ҳамда атроф муҳитга зарар етказмайдиган махсулот ва таварларга берилади. Ривожланган мамлакатларда диярли барча маҳсулот ва хизматлар экологик сертификатланади. Ўзбекистон республикасида ҳам бу соҳада катта ишлар амалга оширилмоқда. Хозирги пайтда мажбурий сертификатланадиган маҳсулотлар 80 турдан ошиқдир. Бундан ташқари хохловчилар ўз маҳсулот ва хизматларини экологик сертификатциялаш хуқуқига ҳам эга.\nЭкологик сертификация вазифалариқўйидагилар:\n•\tатроф муҳит ва табиий ресурслар салоҳиятидан самарали фойдаланиш, муҳофаза қилиш, такрор ишлаб чиқаришини таъминлаш;\n•\tҳаёт, саломатлик, мулк учун ҳавфли маҳсулотларни истимолчилар сотиб олишдан ёки улардан фойдаланиш жараёнид атроф муҳитни зарарланишидан ҳимоя қилиш;\n•\tинсон ҳаёти ва фаолияти шароитига ва атроф муҳит ҳолатига ишлаб чиқариш жараёнларига, маҳсулот истеъмоли, чиқиндиларни утилизациялаш, табиий ресурслардан фойдаланиш билан боғлиқ омилларнинг ноқулай таъсирлардан огоҳлантириш;\n•\tмамлакатга экологик нотоза маҳсулотлар кириб келишидан сақлаш;\n•\tтабииатдан фойдаланиш ва муҳофаза қилишда илмий-техника тараққиётидан фойдаланиш;\n•\tмамлакатимиз маҳсулотларини халқаро майдонда роқоботбардошлигини ошириш;\n•\tэкологик адолатли бозорни ташкил этиш;\n•\tжамият ва табииатнинг ўзаро алоқаларида экологик ҳавфсизликни таъминлаш.\nЭкологик сертификация объектига қуйидагилар киради:\n•\tтабиий муҳит ва табиий ресурс манбалари;\n•\tишлаб чиқариш ва истимол чиқиндилари;\n•\tтехнологик жараёнлар;\n•\tэкологик хизматлар ва истеъмол маҳсулотлари.\nЎзбекистон Республикасида “Маҳсулотлар ва хизматлар сертификацияси тўғрисида”ги (1993) қонунига мувофиқ “Ўздавстандартга” сертификация бўйича миллий орган статуси берилган. Бундан ташқари табиатни муҳофаза қилиш давлат қўмитаси қошида маҳсулотлар ва хизматлар экологик сертификацияси маркази тузилган ва унинг бўлинмалари барча вилоятларда ташкил этилгандир.\nМамлакатимизда экологик сертификат бўйича объектлар аниқланган, норматив – техник ҳужжатлар пакети ишлаб чиқилган. Бунда қуйидаги тадбир ва ҳаракатлар амалга оширилаётир:\n•\tэкологик хавфсиз технологик жараёнлар ишлаб чиқиш ва жорий этиш;\n•\tэкологик хавфсиз маҳсулотларни ишглаб чиқаришни ташкил этиш;\n•\tнорматив-ҳуқуқий ва иқтисодий механизмларни яратиш, фуқароларни қулай атроф-муҳит ва маҳсулотларга эга бўлиш, саломатлиги ва мулкига зиён етказувчи ахборотларни тўплаш ҳамда экологик зиён етказувчиларга йўл бермаслик;\n•\tмамлакатимизга хавфли маҳсулотлар кириб келиши, ишлаб чиқарилиши ҳамда ҳудудимиздан олиб ўтилишини бартараф этиш;\n•\tтабиат муҳофазасига мўлжалланган ишлар ва хизматлар бозорини тартибга солиш;\n•\tатроф-муҳит сифатин яхшилаш;\n•\tресурсларни тежаш ва атроф муҳитга йўл қўйиб бўлмайдиган таъсирдан огоҳлантириш (Национальный доклад 2002)\nЭкологик экспертиза. Ўзбекистон Республикасида экологик экспертиза тўғрисидаги қонун 2000 йил қабул қилинган. Бу қонуннинг моҳияти режалаштирилаётган ёки амалга оширилаётган хўжалик ва бошқа фаолиятларни экологик талабларга мувофиқлигини аниқлашдан иборат. Давлат экологик экспертизасининг объектларига қуйидагилар киради:\n1)\tдавлат дастурларининг концепцияларининг, ишлаб чиқариш кучларининг ижтимоий ва иқтсиодий соҳа тармоқларини жойлаштириш ҳамда ривожлантириш схемалариниинг лойиҳалари;\n2)\tбарча турдаги қурилишлар учун ер участкаларини ажратиш материаллари;\n3)\tлойиҳа олид ва лойиҳа ҳужжатлари;\n4)\tтабиий ресурслар билан фойдаланиш билан боғлиқ хўжалик ва бошқа хил фаолиятни тартибга солувчи норматив техник ва йўриқнома услубий ҳужжатларининг лойиҳалари;\n5)\tтехника, технология, маҳсулотлар, моддаларнинг янги турларини тайёрлашга доир ҳужжатлар;\n6)\tатроф табиий муҳит ҳолатига ва фуқаролар соғлигига салбий таъсир кўрсатувчи ишлаб турган корхоналар ва бошқа объектлар;\n7)\tкейинчалик уларга муҳофаза этиладиган табиий ҳудудлар, фавқулодда экологик офат зоналари мақомини бериш мақсадида ўтказилган ҳудудларни комплекс текшириш материаллари;\n8)\tшаҳарсозлик ҳужжатларининг барча турлари;\n9)\tмахсус ҳуқуқий режимли объектлар.\nЭкологик экспертизанинг мақсади қўйидагилар:\n•\tлойиха қарорларини уларни амалга оширишдан олдин экологик таълабларга мувофиқлигини илмий асосда аниқлаш;\n•\tрежалаштирилаётган, лойихалаштирилаётган ва ишлаб турган объекларнинг табиатга эхтимол тутилаётган салбий таъсири ва зкологик хавфлилик даражасини аниқлаш;\n•\tхалқ хужалигини режалаштиришида табииий тизимлар мувозанатини сақлаб қолиш\nЭкологик экспертиза давлат, идоравий, жамоат, илмий шакилларда ташкил этилади.\nЎзбекистон Республикасида давлат экологик экспертизаси ўтказиш Табиатни муҳофаза қилиш давлат қўмитасининг Давлат экологик экспертизаси тамонидан амалга оширилади.\nЭкологик аудит. Экологик аудит корхона, компаниянинг ички экологик салоҳиятини, уларнинг хавф-хатарлари ва имкониятларини доимий текшириб туриш инструментидир.\nЭкологик аудит – корхоналарнинг мол-мулкни бериш ва жорий операциялар билан боғлиқ бўлган экологик муаммолари ва потенциал мажбуриятларини аниқлаш мақсадида атроф-муҳит ҳолатини объектив, мунтазам, ҳужжатлаштирилган ва доимий такрорий текширишлар(тафтишлар) бўлиб, улар иқтисодий фаолиятнинг тури ва шароитлари, маъмурий бошқарув тизимлари ёки бу объектлар тўғрисидаги ахборотларнинг норматив-қонунчилик талабларига, атроф-муҳит муҳофазаси соҳасидаги самарадорлик мезонларига ва экологик хавфсизликка мос келишини аниқлаш мақсадида ўтказилади. Экоаудит ўтган асрни 70 йилларида АҚШда, 1980 йилдан бошлаб эса, Европа мамлакатларида ҳам ишлаб чиқарувчи корхоналарни “Экоаудит” қонунчилиги асосида текширишлардан ўтказмоқда.\nЭкологик аудитни асосий мақсади:\n1.\tКорхона ва ташкилотларни фаолиятини экологик нормативларга мос келишини аниқлаш.\n2.\tКорхона ва ташкилотларни табиатни муҳофаза қилиш тадбирларига фойдали тадбирлар ишлаб чиқиш.\nЭкологик аудитнинг асосий объектларига қуйидагилар киради:\n•\tмулклар (ер участкалари, табиий офатлар, бинолар, иншоатлар, машина ва жиҳозлар ва ҳ.к.);\n•\tкорхона ва ташкилотнинг жорий фаолияти;\n•\tфавқулотда вазиятларда корханаларнинг бошқарув тизими;\n•\tатроф муҳитни муҳофаза қилиш дастурлари ва ходимларнинг ҳавфзислигини таъминлаш ва бошқалар.\nЭколлогик аудит асосий функциялари, корхоналарни экологик қонунчиликка мослиги ва экологик сиёсатни қонунларига риоя қилиниши, атроф муҳит соҳасида қароорлар қабул қилиш учун ахборотлар йиғиш, аҳолини ва атроф муҳитни зарарли таъсирлардан сақлаш, экологиик ҳавфли авариялар чиқишини имкониятларини таҳлил қилиш, корхонанинг реал таъсирини аниқлаш ва бошқаларни ўрганади.\nХалқаро стандартларга мувофиқ экоаудит қўйидаги принципларга асосланади:\n1.\tМақсад ва иш ҳажмини аниқ белгилаш.\n2.\tОбъектевлик, мустақиллик, ва компенентлик.\n3.\tкеракли каспий иҳтиёткорлилик.\n5.\tАудит мезонларини белгилаш, аудитор маълумотларининг тўлиқлиги, сифатлилиги ва етарли эканлиги.\n6.\tАудитор натижаларини ва хулосаларини ишончлилиги.\n7.\tАудиторнинг келишлган мақсади ва ҳажмини ҳисобга олиб аудитор хулосаларини тўлиқлиги.\nЭкологик аудит ишлаб чиқариш объектларини аудити ва ҳудудларнинг экологик аудити йўналишларида амалга оширилади.\nЭкологик аудит мажбурий ёки ихтиёрий бўлиши мумкин.\n1.\tТабиатдан фойдаланиш ва уни муҳофаза қилиш фаолиятини молиялаштириш. Хозирги кунда табиатдан фойдаланиш ва уни муҳофаза қилиш фаолиятини молиялаштириш масалаларига катта эътибор берилмоқда. Собиқ маъмурий буйруқбозлик иқтисодиётидаги молиялаштириш эса ҳозиргидан фарқ қиларди ва унинг асосий хусусияти марказий режалаштириш тизимининг устиворлигида кўринарди. Яъни давлат миқёсида ижтимоий — иқтисодий ривожланишнинг асосий йўналишлари белгиланиб, ана шу йўналишларда табиатни муҳофаза қилиш борасида аниқ вазифалар белгиланарди. Бу\nTeglar: му1203офаза 1179илиш экологик табиий табиатни фойдаланиш ишлаб атроф Экологик амалга давлат Давлат Ўзбекистон билан ташкил и1179тисодий фондлар асосий ресурслардан му1203итни\nҚишлоқ хўжалиги корхоналарининг мажбуриятларини бошқариш


АЛЛОҲ ТАОЛО ДУОЛАРНИ ИЖОБАТ ҚИЛУР - Mehrob.uz\nМақолалар access_time29-май 2018, 02:48\nМиянинг қудрати Измирдаги Эгей Университети прфессори Нурсалон Тўйгар миянинг…\nЯнгиликлар access_time16-июнь 2017, 00:20\nБугун, 15 июнь куни Ўзбекистон президенти Шавкат Мирзиёев раислигида «Ижтимоий-маънавий…\naccess_time25-октябрь 2018, 13:20 visibility742\n«Роббингиз: Менга дуо қилинг, сизга ижобат қилурман... деди»\nБиринчидан, дуони ижобат қилиш ҳақида оят сўровчига бир нарса беришни ўз ичига олмаган. Оят дуо қилувчига ижобат қилишини ўз ичига олган. Дуо қилувчи эса сўровчидан умумийроқ маънодаги шахсдир. Шунинг учун ҳам дуонинг ижобат қилиниши сўровни беришдан кўра умумийроқдир.\n«Ҳар кеч Роббимиз таборака ва таоло туннинг охирги учдан бири қолганда дунё осмонига тушади ва:\n«Ким менга дуо қилади, Мен унга ижобат қилсам, ким Мендан сўрайди, Мен унга ато қилсам, ким Менга истиғфор айтади, Мен уни мағфират қилсам», дейди», дедилар».\n«Аллоҳ кўпайтирувчироқ», дедилар.\nУчинчидан, албатта, дуо талаб қилинган нарсага эришишни тақозо қилувчи сабабдир. Сабабнинг эса шартлари ва монеълари бор. Қачон шартлар ҳосил бўлиб, ман қилувчилари йўқ бўлса, талаб қилинган нарсага эришилади. Гоҳида бошқаси - дуо қилувчи учун хайрлироқ нарса ҳосил бўлиши ҳам мумкин.\n«Руҳий тарбия, 3-жуз» китобидан.